Əgər Müşərrəf hakimiyyətdə qalsa vətəndaş itaətsizliyi davam edəcək – pakistanlı ekspert\n31 Dekabr 2007 00:50 (UTC+04:00)\nBöyük Britaniya, Bakı / müxbir Trend G.Əhmədova / Əgər Müşərrəf hakimyətdən uzaqlaşdırılsa, Pakistanda növbəti hərbi vəziyyət daxil edilə bilər. Lakin, əgər o hakimyətdə qalsa vətəndaş itaətsizliyi davam edəcək. Bu barədə Loxardan Trend -in Londonda müxbirinə keçmiş Pakistan parlamentinin üzvü və müstəqil ekspert Mahmud Şavqat deyib.\n"Müşərrəfin müvqeyi təhlükə altındadır. Ona görə ki, o Pakistanda arzuolunmaz fiqurdur", - deyə Şavqat söyləyib.\n"Çox guman ki, 8 yanvar 2008-ci ilə təyin olunmuş seçkilər, tam ləğv edilməsə də, təxirə salınacaq. Demokratiyasız Pakistanda Milli birliy qoruyub saxlamaq çox çətin olacaq. Bhuttonun ölümü pakistan millətini təşkil edən etnik qruplar arasında parçalanmaya səbəb ola bilər", - deyə ekspert vurğulayıb.\nKeçmiş pakistan parlamentinin deputatının sözlərinə görə, Bhuttonun sindxlərə mənsub olması onların qəzəbinə səbəb olub. Bu isə ölkənin birliyinə təhlükə yaradır. Bu həmçinin Pakistanda əsl demokratiyanın yaratmasındamaneə törədir. Bu iki fakt bir biri ilə sıx bağlıdır.\n"Bhuttonun qətli Pakistanı ölümcül təhlükəyə sürütləyib. Onun ölümündən sonra ölkənin bir hissəsi paralizə olunub, cəmiyyətin və şəxsi əmlaka ziyan dəyib. Bhuttonun yaşadığı Sindx vilayətində dəmiryolu əlaqələri və qatarların gediş-gəlişi pozulub, Pakistanın əsas dəniz limanı olan Karaçi dayanıb", - Şavqat xəbər verir.\nBhuttonun ölümü yanacağın tükənməsinə və malların ixracına və idxalına məneə törədib. Fabriklərin çoxu bağlanıb və bunların normal vəziyyətə düşməsinə nəqədər vaxt lazımdır bilinmir. Vəziyyətin pisləşəcəyi gözlənilir.\nB.Bhutto 27 dekab Pakistanın qərbində yerləşən Revalpindi şəhərində terroristin hücumu nəticəsində qətlə yetirilib. Cinayətkar əvvəlcə bir neçə dəfə eks-baş nazirə atəş açıb, ondan sonra isə üzərində olan partlayıcı qurğunu işə salıb. Onunla birlikdə 20 yaxın insan həlak olub. Rəsmi məlumata görə Bhutto yaxınlıqda yerləşən hospitala gətirilib, lakin həkimlər ona yardım göstərə bilməyiblər. Bir qədər sonra ölkənin DİN Bhuttonun ölümünə səbəb onun başının maşının üst hissəsinə dəyməsi barədə məlumat yayıb. Bhuttonun sirdaşları və qohumları iddia edirlər ki, onun ölümünə səbəb güllələrin ona vurulması olub. Təqsirləndirilən şəxslər günahları boyünlarına almırlar və ilkin ifadələri təziq altında verdiklərini söyləyiblər.


Azərbaycanda auditorların şəxsi elektron kabineti olacaq » Media Xəbərləri | Dogru Xəbərin Tək Ünvanı\nMedia Xəbərləri » Ölkə xəbərləri » Azərbaycanda auditorların şəxsi elektron kabineti olacaq\n13-10-2018, 12:34 Yazar: Nuhu Baxılıb: 100 Çap et\nAuditorlar Palatası üzvü olan auditorlar üçün “Auditorun şəxsi kabineti” adlı elektron portal istifadəyə verməyə hazırlaşır.\nMediaxeberleri.az xəbər verir ki bu barədə "Report"a Auditorlar Palatasının İnnovasiyaların tətbiqi idarəsinin rəisi Elnur İbrahimov məlumat verib.\n“Bu ilin may ayından bu elektron portal üzərində iş gedir. Çalışacağıq ki, bu ilin sonuna qədər bu işi yekunlaşdıraq, portalı istifadəyə verək”, - deyə o qeyd edib.\nE.İbrahimovun sözlərinə görə, elektron portal auditorların işini xeyli asanlaşdıracaq: “Hazırda auditorlar bəzi hesabatları Auditorlar Palatasında əllə təqdim edir. “Auditorun şəxsi kabineti” elektron portalı istifadəyə verildikdən sonra buna ehtiyac olmayacaq. Onları şəxsi kabinetə daxil olmaqla, “ASAN İmza” və yaxud “Elektron İmza”dan istifadə etməklə həmin hesabatları Palataya təqdim edə biləcəklər.\nBundan başqa, Auditorlar Palatanın lisenziya əsasında hazırladığı bəzi qanunvericilik aktları var ki, onlar dərc olunmur. Bunların da əksəriyyəti tərcümələrdir və Palatanın internet səhifəsində ingilis dilində yerləşdirilib, Azərbaycan dilində yerləşdirmək hüququnu isə hələ ki, əldə etməmişik. Amma auditorlar üçün həmin tərcümələr elektron portalda yerləşdiriləcək və onlar bu tərcümələrdən şəxsi kabinetə daxil olmaqla istifadə edə biləcəklər”.\n21:05 Nazim İbrahimovun ikinci qardaşı Hacı İbrahim Nehrəmliyə cinayət işi açılsın və həbs edilsin 6 il haqqının bərpasını gözləyən Qazaxlı iş adamı Elşad Məmmədov yenidən mətbuatın gündəmində HACI İBRAHİMİN 450 MİLYONLUQ ETİRAFI və YALANLARI … – Xaricdə ailə üzvlərinin adına dəbdəbəli mülklər alan oliqarx 100 milyonları hara xərcləyib? İçki içməyindən fəxrlə danışan "Hacı" İbrahim Nehrəmli\n10:13 Maliyyə Bazarlarına Nəzarət Palatasının nizamnamə fondu 5 milyon manat olacaq Palata hər il Azərbaycan Prezidentinə hesabat təqdim edəcək. Prezident İlham Əliyevin imzaladığı fərmanla təsdiq edilmiş Maliyyə Bazarlarına Nəzarət Palatasının Nizamnaməsinə əsasən, Palata Vergi Məcəlləsində onun üçün nəzərdə tutulmuş vergi güzəştlərinə malikdir. Palata öz fəaliyyətində


Hansısa hadisələri sirr saxlayın '; // item += '\n“Aston Martin”dən altı milyonluq “hədiyyə” — FOTO\n“Aston Martin” şirkəti iki yubiley üçün “Centenary Collection” adlı “hədiyyə komplekti” hazırlayıb.\n"Ölkә.Az" bildirir ki, şirkət tərəfindən modellər barədə tam məlumat verilmir.\nSadəcə “DBS GT Zagato” superkarının fotosu yayılıb. Bir müddət əvvəl yayılan xəbərlərin əksinə olaraq, “DBS GT Zagato” modeli mavi yox, tünd qırmızı rəngdədir.\nYeni model “DBS Superleggera”nın platformasında yığıldığı üçün müəyyən cizgilər oxşardır. Amma fərqlər də var.\nMəsələn, superkarın radiatorunun şəbəkəsi romb formalı 108 elementdən yığılıb. Bu elementlər karbon lifindən hazırlanıb və hərəkət edə bilir.\nSuperkarın mühərriki sönəndə şəbəkənin bütün parçaları birləşir. Açarı buranda isə hər parça öz oxu ətrafında fırlanır və mühərrikə hava axınını təmin edir.\nHədiyyə paketinin ikinci modeli “Zagato” atelyesinin bir əsrlik yubileyinə və onun “Aston Martin” şirkəti ilə əməkdaşlığının 60 illiyinə həsr edilmiş “DB4 GT Zagato”dur.\nŞirkət cəmi 19 hədiyyə komplekti hazırlamaq fikrindədir.\nBöyük Britaniyada bu hədiyyə komplektinin dəyəri altı milyon funt sterlinq olacaq.


Bizim haqqımızda - Wörwag Pharma\nİnkişaf, mükafat & qazanc üçün imkanlar\nWörwag Pharma haqqında qısa məlumat\nWörwag Pharma bütün dünyada filialları olan əczaçılıq şirkətidir. Biz biofaktor dərman preparatları hazırlayır və onların satışını həyata keçiririk. Biofaktorlara vitaminlər, minerallar və mikro elementlər daxildir.\nThe Wörwag Pharma komandası bütün dünyada korporativ uğur qazanmağa çalışır.\nİntensiv tədqiqat əla nəticələrin məhsuludur\nWörwag Pharma tərəfindən aparılan tədqiqat şəkər xəstəliyi və onun diabetik sinir zədələnməsi kimi nəticələrinə yönəldilib. İşin məqsədi vitamin, mineral və mikro elementlər kimi biofaktorlar sahəsində olan tapıntıları artırmaqdır.\nTanzaniyaya yardım: Təhsil gələcək perspektivlərə yol açır\nWörwag Pharma şirkətinin korporativ “Daha yaxın olaq – yardım etmək gözəldir” şüarı bizim sosial öhdəliklərimizin əsasını təşkil edir: Şirkət təkcə maliyyə cəhətdən deyil, həm də əhəmiyyətli şəxsi resurslar vasitəsilə Afrikadakı yardım layihələrinə öz dəstəyini təmin edir.\nWörwag Pharma ilə tərəfdaşlıq\nBiz uzun müddətdir bizimlə çalışan və yüksək ixtisaslı 600-dən çox əməkdaşımızdan ibarət şəxsi satış heyətimizlə dünyanın 35-dən çox ölkəsində həkim və əczaçılarla - əsasən Terapevtlər, Nevropatoloqlar, Endokrinoloqlar, Revmatoloqlar, Daxili xəstəliklər üzrə həkim-mütəxəssislər, Kardioloqlar və Ginekoloqlarla birlikdə fəaliyyət göstəririk.\nUyğunluq @ Wörwag Pharma\nUyğunluq @ Wörwag dedikdə xarici və daxili qaydalara uyğunluq nəzərdə tutulur.


Fransa prezidentinin erməni xisləti » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\n18:37 Bazar Ertəsi, 19 Avqust 2019\n"Türklər nə etdiklərini bilirdi və bu gün peşmanlıq duymalarını zəruri edən bir əsas yoxdur.” Bu fikir 1918-ci ildə Azərbaycan torpaqları hesabına qurulmuş Ermənistan dövlətinin baş naziri olmuş Ovanes Kaçaznuniyə aiddir. O, 1923-cü ildə Daşnaksutyun Partiyasının qurultayında hesabatla çıxış etmiş, türklərlə yaşanmış qanlı olaylara görə elə ermənilərin səbəbkar olduğunu demişdi.\nSözardı: Cəlal Bayar ABŞ-a səfər etmiş ilk Türkiyə prezidenti idi. Bu səfər 1954-cü ilin yanvarında baş tutmuş və düz bir ay davam etmişdi. Həmin səfərdə Türkiyə prezidentini ABŞ-da böyük bir erməni heyəti qarşılamışdı. Onlar, "Bizim prezidentimiz gəldi, onu qarşılamaq bizə düşər”, – deyə hərəkətə keçmişdilər. Özü də çox hörmətlə, yüksək səviyyədə Cəlal Bayarı qarşılamağa çıxmışdılar. Çünki o zaman bu qondarma erməni soyqırımı deyə bir sərsəmləmə dillər əzbəri deyildi. Osmanlıdan köçüb ABŞ-a yerləşmiş ermənilər Türkiyə dövlətinin prezidentini öz prezidentləri kimi qəbul edir, uyğun sayğı göstərirdilər. Lakin sonradan Fransa kimi dövlətlərin araya girməsi türkləri ermənilərin düşməni kimi qələmə verməyə yetdi…


Kürdəmirin bu kəndində 12 nəfər koronavirusa yoluxdu - modern.az\n24 May 2020, 13:58 | AKTUAL\nAzərbaycanın regionlarında xüsusi karantin rejimi çərçivəsində tətbiq edilən bəzi məhdudiyyətlər aradan qaldırldıqdan sonra bir-neçə rayonda infeksiyaya yoluxma hallarında artım müşahidə olunub.\nModern.az xəbər verir ki, burada Kürdəmir rayonunu xüsusilə qeyd etmək lazımdır. Təkcə son iki gündə rayonun Sığırlı kəndində 12 nəfərin koronavirus testi müsbət nəticələnib. Onların içərisində 1 yaşlı uşaq da var.\nKürdəmir Rayon İcra Hakimiyyəti, Kürdəmir Rayon Polis Şöbəsi, mərkəzi xəstəxana, Gigiyena və Epidemiologiya şöbəsinin əməkdaşları Sığırlı kəndində olublar. Sakinlərdən elə yerindəcə yaxma analizləri götürülüb.\nOnlara zərurət olmadığı halda evdən bayıra çıxmamaq, tibbi maskalardan və əlcəklərdən istifadə etmələri tövsiyə edilib.\nBundan başqa rayonun digər ərazilərində də bu kimi tədbirlərin mütəmadi keçirilməsi nəzərdə tutulur. (Report)\nQeyd edək ki, Kürdəmir rayonu üzrə bu günə kimi 54 yoluxma faktı qeydə alınıb. Onlardan 16 nəfəri sağalıb.


Sığorta sektoru qiymətli kağızlar bazarına 468 milyon manat yönəldilb Marja.az - Azərbaycanın iqtisadi xəbərlər saytı\nSığorta sektoru qiymətli kağızlar bazarına 468 milyon manat yönəldilb\nAzərbaycanda sığorta sektorunun aktivləri bu il yanvarın 1-nə 1 milyard 233,3 milyon manat təşkil edib.\nBu barədə Nazirlər Kabinetinin ötənilki fəaliyyətinə dair hesabatda bildirilir.\nSənədə əsasən, bu, ötən il yanvarın 1-i ilə müqayisədə 22,6% çoxdur.\nSektorunun aktivlərinin 467,9 milyon manatı qiymətli kağızlar bazarına yönəldilib. Bu, illik müqayisədə 59,6% çoxdur. O cümlədən dövlət qiymətli kağızlarına illik müqayisədə 72,1% çox – 365,1 milyon manat, qeyri-dövlət qiymətli kağızlarına isə illik müqayisədə 26,9% çox – 102,8 milyon manat pul qoyulub.\n2018-ci ildə sığortaçıların depozit hesablarındakı aktivləri 4,6% azalaraq 342,5 milyon manat, pul vəsaitlərində olan aktivləri 68,4% artaraq 115 milyon manat, digər aktivləri isə 7,7% artaraq 307,9 milyon manat olub.\nÖtən ilin sonuna Azərbaycanda 21 şirkəti, 1 təkrarsığorta şirkəti, 24 sığorta brokeri və 806 sığorta agenti fəaliyyət göstərib.\n5 Mart 2019 , 15:42


“Qarabağ”ın oyununda sevgi etirafı - FOTO\n12:17 20 Dekabr 2015\nTopaz Premyer Liqasının 18-ci turu çərçivəsində keçirilən "Qarabağ" - "Qəbələ" (1:1) matçında maraqlı hadisə yaşanıb.\nMilli.Az futbolinfo.az-a istinadən xəbər verir ki, Ağdam təmsilçisinin azarkeşlərindən Murad Qafarov tribunalarda az-az rast gəlinən bir vasitəyə əl atıb. Belə ki, o, plakat açaraq, sevgi etirafı edib. Qafarovun bu etirafı isə həmin vaxt stadionda olan və matçı yayımlayan CBC kanalının Nərmin adlı əməkdaşına olub.\n- 4-5 il olar ki, "Qarabağ"ın oyunlarına azarkeş kimi gəlirəm. Nə vaxtsa belə bir şey edəcəyim ağlıma gəlməzdi. Elə oldu ki, Nərmin xanımı tanıdım. Onda hələ CBC-də işləmirdi. Sonra öyrəndim ki, bu kanalda işə düzəlib və veriliş aparır. Müəyyən vaxtdan sonra bildim ki, "Qarabağ"ın oyunlarına da gəlir və bu kluba da azarkeşlik edir. Həmişə də özü ilə oyuna gəlib-gəlməyəcəyi ilə maraqlanırdım. Utancaq olduğum üçün heç vaxt belə şeyləri cəsarət edib deyə bilmirdim. Sonradan uşaqlarla fikirləşdim ki, belə bir pankart hazırlayaq. Onlar da mənə məsləhət verdi ki, tribunada ən klassik üsul budu. Matçdan 2 saat əvvəl uşaqlarla görüşdük, parça, sprey aldıq və pankartı hazırladıq. Stadiona gələndə də CBC-nin maşınları dayanmışdı. Burada matçın rejissorunu tapdım və xahiş etdim ki, qarşılaşmanın 51-ci dəqiqəsində kameralar bizi çəksin. 51-ci dəqiqəni seçməyim də səbəbsiz deyil. Çünki "Qarabağ" 1951-ci ildə yaranıb. Gözləmədiyim rezonans baş verdi.\n- Bəli. 2-3 ilə yaxındı ki, dost idik. Amma etiraf etməyə qorxurdum ki, münasibətimiz korlanar. Fikirləşdim ki, hər dəfə pis olmaqdansa, bir dəfə "hə" desin. Cəsarətimi yığdım, bu günə saxladım və etdim.\n- Necə düşünürsən, xanımın indi bundan xəbəri var?\n- Bu haqda fikirləşdim. Sevgimin arxasındayam. Əksinə, indi çox rahatam. Əvvəl sevgim ürəyimdə qalmışdı.\n- Düzdü, indi mövsümün ilk yarısı başa çatdı. Amma "Qarabağ"ın ev, səfər oyunlarının hamısına gedirəm. Hətta Ukraynada belə komandamı dəstəkləmişəm. Əgər qarşılıq almasam, növbəti görüşlərdə başqa variantlara da əl atacam. Hətta meydançaya düşmək fikrim də var. Qoy Azərbaycan üçün yenilik olsun, cığır açmaq istəyirəm (gülür).\nQarabağın oyununda sevgi etirafı FOTO


Bakcellilər - Birincilər!, Azərbaycan - Biznesinfo.az\nBakcellilər - Birincilər!\nBüdcə daxilolmalarında qeyri-neft sektorunu təmsil edən və xüsusi paya malik sahələrdən biri mobil rabitə sektorudur. Yola saldığımız 2015-ci il bu sahədə illərdir davam edən nüfuz və bazar payı üzrə reytinqdə ciddi dəyişikliklərlə yadda qaldı. Artıq bazara yeniliklər gətirmək, ən yaxşı sürətli internet, ən yaxşı bağlantı üzrə lider mövqeyi ilə fəxr edən Bakcell kürsünün birincilik pilləsini fəth edib.\nBakcell-in Baş Müştəri xidmətləri direktoru Selda Kokmaz Bostançıoğlunun “Mobil telekommunikasiyaya giriş” mövzusunda Qalaaltı Hotel &SPA mərkəzində keçirilən tədbirdə etdiyi təqdimat çox maraqlı oldu. Xüsusən də bazarı qiymətləndirmək baxımından açıqlanan rəqəmlər həm Bakcell-in inkişaf tendensiyasını, həm də nüfuz göstəricisini göz önünə qoydu. Ölkənin mobil rabitə bazarındakı bazar payları üzrə perspektivləri çox açıq və dolğun şəkildə görmək olardı. Beləliklə, 9,6 milyon əhalisi olan Azərbaycanda internet istifadəçilərinin sayı durmadan artır. Son məlumatlara görə, dünyanın hörümçək toruna düşən Azərbaycan vətəndaşlarının sayı 7,4 milyon nəfərdir. Sosial mediada təmsil olunanlarımızın sayı isə 2, 6 milyon nəfəri ötüb.\nBaş Müştəri xidmətləri direktoru bütövlükdə şirkətin fəaliyyətinə müsbət təsir edən özəlliklə müştəri xidmətləri üzrə göstəricilərin nəticələrindən qürurlandığı göstərdi və demək olar ki, buna haqqı da var. Çünki il ərzində Bakcell-in müştəri xidmətlərinə daxil olan şikayətlər düz 61 faiz azalıb. Sorğu mərkəzi ilə təmasa keçənlərin 72 faizi məhz Bakcell-in xidmət paketləri ilə maraqlanıblar. Yalnız 3,5 faiz insan bu və ya digər məsələ üzrə şikayətini bildirib.\nMobil rabitə bazarında keyfiyyət amilində operatorların nüfuz yerdəyişməsindəki dəyişikliklər isə ciddi olaraq özünü Delta Telekom-da baş verən məlum hadisə zamanı göstərdi. Digər operatorlarda mobil internetin kəsilməsinə rəğmən Bakcell işlədi. Sanki digər operatorların fövqündə Bakcellilər önə keçən istehlakçı qrupu imici qazandılar. Məlum oldu ki, Bakcell digər həmkarlarının fonunda ən sürətli və ən dayanıqlı internet trafikinə malikdir. Təbii ki, bu da şirkətin texniki bazasının yüksəldilməsi üçün yatırdığı investisiyanın ortaya qoyduğu bir nəticədir. Məlumdur ki, hazırda Bakcell ən çox baza stansiyasına malikdir və ölkənin 99 faizində 2G, 95 faizində 3G rabitəsini dəstəkləyir. Bakcell ölkədə 4G rabitəsini istifadəyə verən ilk mobil operatordur və bu xidmət paytaxtın 47 faizini əhatə edir. Həminin LTE platformasında ötürücülülk qabiliyyəti 225 Mbps təşkil edir, 2016-cı ildə isə bu rəqəm 300 Mbps qədər yüksələcək. Bakcell-in paytaxtın şəhərdaxili avtobus dayanaqlarında quraşdırdığı pulsuz Wi-Fi istifadəçilərinin il ərzində sayı da az olmayıb- 50 min nəfər.\nTəbii ki, bu uğurların əsasında baza stansiyalarının modernləşdirilıməsi, eyni zamanda şəbəkənin gücləndirilməsi, yeni stansiyaların qurulması mühüm faktorlardır. Bakcell şirkətinin Yeni texnologiyalar və keyfiyyətin qiymətləndirilməsi departamentinin rəhbəri Roman İqnotenko hesab edir ki, Azərbaycanda ümumilikdə mobil rabitə şəbəkəsi güclüdür, hətta bəzi xarici ölkə operatorları ilə müqayisədə isə daha üstündür. Mütəxəssis müqayisə üçün çox da uzağa getmədi və qonşu ölkələrdə Vodafonun təqdim etdiyi şəbəkənin zəif olduğunu diqqətə çatdırdı. Daha bir yüksək göstəricini elə cənab İqnotenko elan etdi. Beləki, dünyanın telekommunikasiya bazarında təmsil olunan 62 mobil operator arasında ilk zəng üzrə bağlantının qurulması reytinqində Bakcell BİRİNCİDİR.\nP.S...BİRİNCİ qar sevincini bizə yaşadan Bakcell-ə media qrupunun nümayəndəsi kimi təşəkkürümü bildirirəm. Həmişə BİRİNCİLİKDƏ!\nAçar sözlər: Bakcell-Gala lider birinci


Saatçi Qızı, Avstraliyalı Kate Mortonun yeni cinayət romanı | Mövcud Ədəbiyyat\nSaat ustasının qızı.\nSaatçi Qızı (2018) məşhur Avstraliyalı romançı Kate Morton tərəfindən nəşr olunan son başlıqdır. Əvvəlki əsərlərində olduğu kimi, Rivertonun evi (2006) y Unudulmuş bağ (2008), bu ədəbi əsər tənqidçiləri və beynəlxalq oxucu kütləsini ovsunladı. Əvvəlcədən, bu icmalı oxumaq istəyirsinizsə, tövsiyə olunur korlayanlar.\n1862-ci ilin yay aylarıdır və bəzi gənc sənətçilər Berkshire-da ilham axtarmağa qərar verirlər. Ancaq isti günlər bitəndə müəmmalı şeylər olur. Qızlardan biri yox olur, digəri vurularaq öldürülür və soyğun var. O zamandan bəri bir əsrdən çox bir müddət keçdi və Londonda Elodie Wislow, içərisində çox tanış görünən iki şeyin olduğu bir dəftərə bənzər bir şey tapdı: bir evin və bir qadının fotoşəkili.\n1 Müəllif Kate Morton haqqında\n1.1 Yazılı olaraq başlayır\n2 Saatçı Qızı əsəri haqqında\n2.1 Zaman kəskin çevrilir\n3.3 El amor\n4 Kitabın təsiri\n5 Tənqidçinin dedikləri\nMüəllif Kate Morton haqqında\nKate Morton 1976-cı ildə Avstraliyanın Berri şəhərində anadan olub. Kiçik yaşlarından müəllif Enid Blytonun kitablarına böyük üstünlük verərək oxumağa və məktublara yaxınlığını göstərdi. Təhsil təhsili evinin yaxınlığındakı kənd təməl məktəbində başladı.\nBundan sonra, yetkinliyində Trinity Kollecində oxumaq üçün Londona köçdü. Orada Danışıq və Dram ixtisası üzrə lisenziyasını almışdır. Daha sonra ölkəsində, Queensland Universitetində oxudu və burada İngilis Ədəbiyyatı üzrə ən yüksək bal topladı.\nYazılı olaraq başlayır\nTəhsil illərində Kate bir neçə uzun hekayə yazdı, amma heç çap etdirmədi. Yalnız 2006-cı ilə qədər roman müəllifi adı ilə ədəbi ulduza yüksəldi Rivertonun evi. Bu əsər bir neçə mükafat qazandı və özünü mövqe tutmağı bacardı Best Satıcı New York və Birləşmiş Krallıqda 1 nömrə.\nOradan, Morton, hər nəşr arasında iki ilə üç il arasında uzun müddət olmasına baxmayaraq çox sadiq bir oxucu kütləsinə sahib olmağa başladı. Onun aşağıdakı kitabları: Unudulmuş bağ (2008) Uzaq saatlar (2010) Gizli ad günü (2012) y Son vida (2015) çox yaxşı qarşılandı. Bu gün, 44 yaşında, milyonlarla satışı və 30-dan çox dilə tərcümə olunmuş əsərləri ilə Kate Morton çağdaş ədəbiyyatın klassikidir.\nİş haqqında Saatçi Qızı\nKitabı buradan ala bilərsiniz: Saatçi Qızı\nBəziləri bunu Morton'un ən iddialı adlarından biri adlandırır. Müasir bir cinayət romanı, şübhə və terrorun yüngül toxunuşları ilə. Fərqli səslərdən nəql olunur və Viktoriya dövründə qurulur. Fərqli zaman çizelgeleri arasında bölünməsi və eyni zamanda birləşdirilməsi ilə xarakterizə olunur. Hekayə sənət, ölüm və sevgi ehtirasını birləşdirir.\nZaman kəskin çevrilir\nKate Morton-un bu romanda istifadə etdiyi fərqli vaxtlar indi yayılmışdır. Söhbət onsuz da əvvəlki başlıqlarında görülmüş mənbələrdən biridir. Tarixi Saatçi Qızı iki fərqli dövrdə baş verir: keçmiş (1862) və indiki (1962).\nKeçmişin süjeti daha çox çəkiyə və çəngələ sahibdir, bugününkü isə müəmmalı baxımdan daha az həyəcanlıdır. İkisi bir nöqtədə birləşir. Buna görə də oxucunun yerini tapmaq üçün kitabın hər fəsli hərəkətin yerləşdiyi tarixi göstərir.\nYaz gənc rəssam Edward Radcliffe-ni bacıları və bir qrup sənətçi dostu ilə birlikdə Berkshire'a gətirdi. ilham tapmaq və yaradıcılığı inkişaf etdirmək məqsədi ilə. Daha əvvəl Radcliffe tərəfindən satın alınan çay kənarında yerləşən Birchwood Manor'da qaldılar.\nYaz günləri sona çatır və bir çox sirli faciələr baş verir. Edward Radcliffe nişanlısı vurularaq öldürülür və onun muzeyi Lily Millington - Birdi kimi də tanınır - dəyərli bir ailə incisi ilə birlikdə yoxa çıxır: Radcliffe Blue. Bu, Edvarı parçalamağa məcbur edir.\nElodie Winslow Londonda bir arxivist olaraq çalışır. Bir gün, həmişəki kimi, qoymaq üçün köhnə əşyalarla dolu bir paket alır. Açanda rəsmlərin olduğu bir rəssamın köhnə eskiz kitabını tapır. Bunların arasında Viktoriya üslubunda bir çay evi var ki, Elodie çox tanış bilir, amma bunun səbəbini bilmir. Ancaq bu hamısı deyil. Həm də sepiyada bir fotoşəkil var ki, zaman səhv etsə də, iyirminci əsrin paltarında olan gözəl bir qadının portretini aydınlaşdırır.\nEdward gələcəkdə yüksək doğum varisi ilə nişanlandı. Lakin, Lily-yə aşiq oldu və onu özünə muzey etdi.. Onun sayəsində - və onun sayəsində - bir rəssam kimi uğur qazana bildi. Ancaq bu ikisinin sevgisi mümkün deyildi. O dövrdə Radcliffe nəslindən birisi Lily kimi şübhəli bir şəxsiyyətlə evlənə bilməzdi.\nBirchwood Manor, hər şeyin beşiyi olduğu üçün bu hekayədə aparıcı rol oynayır. 1862-ci ilin yayında baş verən bu faciəli hadisədən sonra yer gənc qadınlar üçün internat məktəbi, sənət mərkəzi və hətta bir növ pensiya və ya otel kimi xidmət etdi.\nBir vaxtlar evdə olan insanların hər birinin qalması, həyatlarını bu və ya digər şəkildə əlaqələndirməyə səbəb oldu. Oxuyarkən hər kəs Birchwood Manordakı təcrübələrini öz nöqteyi-nəzərlərindən danışır. Elodie evi bilmək yolu budur. Məşhur bir violonçel ifaçısı olan anası, onun haqqında sanki bir nağıl kimi danışdı. Elodie üçün Birchwood Manor, uşaqlığının xüsusi evi idi.\nLilinin səsi ilə yavaş-yavaş günlərin necə keçdiyini bilirik və heç kim onu xatırlamırdı. Bu qarışıqdır, çünki Birchwood Manor-a yeni insanlar gəlsə də, onun üçün vaxt keçməyib.\nSaat keçsə də, onun xəbəri yoxdur. Bunu dərk edə bilmir, çünki o yaydan bəri Lily vaxtında və evdə bir xəyal kimi tələyə düşür. Özü də xatırlamır, amma saat ustasının qızıdır, bu olduqca paradoksaldır.\nKate Morton tərəfindən sitat.\nBaşlanğıcda müəllif bəzi ipuçlarını verir ki, oxucu özü üçün sirri kəşf edə bilsin. Ancaq bunlar yalnız diqqəti yayındırır. Hekayənin müəyyən məqamlarında Mortonun hara getmək istədiyini bilmək çətindir. Ancaq sona qədər bütün həqiqət bilinmir.\nÇox sual var və Lily dövründən etibarən böyük sirr sürünür. Ona nə oldu? Edvardın gələcək həyat yoldaşını kim öldürdü? Radcliffe lələsi harada idi?\nKate Morton’un bütün əsərlərinin orijinal bir süjetə sahib olmasına əlavə olaraq, çox yaxşı işarələnmiş bir üsluba sahib bir müəlliflə də məşğul oluruq. Oxucularınızın onsuz da mükəmməl bildiyi üslub. Saatçi Qızı çoxdan gözlənilən bir kitab idiMəşhur yazıçı haqqında yeni bir şeyə sahib olmadığımız üçün çoxdan idi. Həm də ona görə ki, əvvəlki adı, Son vida, bir çoxunun ağzında pis bir dad buraxdı, buna baxmayaraq ən yaxşı satıcı idi.\nBəli, gözləntilər Saatçi Qızı onlar həqiqətən hündür idi və Ümumiyyətlə, həm mübahisəli, həm də yaxşı qazanılan məkanlar üçün çox tam bir əsərdir. Kitabın dünya miqyasında diqqətəlayiq bir yayımı və İspaniyada xüsusi bir qəbulu oldu. Lakin, yaxşı baxışların çoxluğuna baxmayaraq, bəziləri yazıçıdan daha çox şey gözləyirdi Ən çox satılan.\n"Şübhəsiz ki, bu avstraliyalı anın yazarıdır."\n"Tarix, sirr və yaddaş [...] öz formuluna sadiq qalır, keçmişi ilə bu günün həm İngilis vurğusu ilə, həm də oxucunu ümidsiz bir şəkildə tutmaq üçün sirrlə qarışdığı bir roman."\n"Morton, romanlarındakı səhnələri toxuması ilə qiymətli, səmimi bir goblen qurmağı, ciaroscuro və mümkün müqavimət göstərmədən düşdüyünüz incə sirlər ilə cəlbedicidir."\nMəqaləyə tam yol: Mövcud Ədəbiyyat » Janrlar » Qara roman » Saatçi Qızı\nPaco Roca. "Yeni bir komiks bitirirəm: Eden'e qayıt."\n5 Avqust üçün Redaksiya Xəbərləri


“Ermənistandan konkret addımlar gözləyirik” - Editor.az\n17.06.2022 - 13:05\n“Ermənistandan konkret addımlar gözləyirik”\nIX Qlobal Bakı Forumu çərçivəsində “Cənubi Qafqazda sülh, əməkdaşlıq və inteqrasiya” mövzusunda iclas keçirilib.\nEditor.az Trend-ə istinadən bildirir ki, Latviyanın sabiq prezidenti Valdis Zatlersin moderatorluğu ilə keçirilən iclasda ermənistanla Azərbaycan arasında uzun sürən silahlı münaqişə və əvvəlki müharibələr nəticəsində tamamilə dağılmış münasibətlər necə bərpa oluna bilər, Ermənistan-Azərbaycan münasibətlərinin normallaşması prosesində doğru vasitəçi kim ola bilər və bir sıra mövzularda müzakirələr keçirilib.\nPaneldə çıxış edən Azərbaycan xarici işlər nazir müavini Elnur Məmmədov qeyd edib ki, Azərbaycan Ermənistanın sülh prosesinin irəliləməsi üçün konkret addımlar atmasını gözləyir.\nGürcüstan sabiq baş nazirinin müavini Eka Tkeşalaşvili eyni zamanda bildirib ki, Azərbaycanın əzəli torpaqlarının erməni işğalından azad olunması ilə regionda sülhün yaranması istiqamətində nikbin fikirlər yaranıb. Artıq qarşımızda duran fundamental çağırışları başa düşməliyik.\nTürkiyənin sabiq xarici işlər naziri Hikmet Çetin həmçinin qeyd edib ki, Cənubi Qafqazda sülh, rifah və inkişaf üçün Türkiyə və Ermənistan münasibətlərinin normallaşdırılması prosesi başladı.\nPanel digər iştirakçıların müzakirələri ilə davam edib.\n05.07.2022 - 14:182361\n05.07.2022 - 20:11968\n05.07.2022 - 14:51950\n05.07.2022 - 17:05679


Tarix 27.05.22, 20:03\nQeyd edək ki, əfv olunanlar arasında bir sıra tanınmış şəxslər də var.\nBelə ki, Gədəbəy Rayon İcra Hakimiyyətinin keçmiş başçısı, AXCP üzvü Saleh Rüstəmov əfv edilib.\nÖmürlük azadlıqdan məhrum edilmiş iş adamı Şəmsi Səmədzadə 22 il sonra azadlığa buraxılıb. Şəmsi Səmədzadə Ağır Cinayətlərə Dair İşlər üzrə Azərbaycan Respublikası Məhkəməsinin 2000-ci il 29 dekabr tarixli hökmü ilə ömürlük azadlıqdan məhrum edilmişdi.\nJurnalist Əfqan Sadıqov da əfv edilib.\nAXCP sədri Əli Kərimlinin sürücüsü Paşa Umudov da əfv olunub.\nLəğv edilmiş Milli Təhlükəsizlik Nazirliyi (MTN) Monitorinq Mərkəzinin sabiq rəisi, general-mayor Teymur Quliyev də əfv edilib.\nLəğv edilmiş Milli Təhlükəsizlik Nazirliyinin (MTN) Energetika və Nəqliyyat Sahələrində Təhlükəsizlik Baş İdarəsinin sabiq işçisi polkovnik Səlim Məmmədov də əfv edilib.\nPrezidentin əfv sərəncamı ilə azadlığa buraxılanlar arasında "MTN işi"nə görə məhkum olunan Natiq Alıyev də var. 1978-ci il təvəllüdlü Natiq Alıyev Bakı Hərbi Məhkəməsinin 23 aprel 2018-ci tarixli hökmü ilə 10 il altı ay müddətinə azadlıqdan məhrum edilmişdi.\nBundan əlavə Qarabağ döyüşlərində şəhid olan Xusaməddin Abdullayevin oğlu Abdullayev Orxan Xusaməddin oğlu da azad olunub. O, 2018-ci ildə qəza törədərək ölümə səbəb olmağa görə 5 il müddətinə azadlıqdan məhrum edilmişdi.\nAzFakt.com əfv olunanların tam siyahısını təqdim edir:\nXəbərin oxunma sayı : 1768


Elektrikli velosiped istehsalçıları və təchizatçıları - Çin elektrikli velosiped fabriki\nUcuz motorlu velosiped - EMB101\nÇin istehsalçısı elektrikli velosiped - EB101\nYetkinlər üçün elektrikli velosiped - EB102\nElektrikli skuter - ES101\nDağ qatlanan elektrikli velosiped - EMB102\nXüsusilə velosiped sürmək üçün yeni olduğunuz və ya oyununuzu gözlədiyiniz təqdirdə özünüzü bir az zəifləyin. Məşqin çox sayda faydası olduğunu bilirik və bu məqsədlə ABŞ hökuməti hamımıza həftədə ən az 2,5 saat orta intensivlikli aerobik məşq etməyi tövsiyə edir.\nXüsusilə vərdişləri dəyişdirmək və daha çox məşq etməyə başlamaq istəyənlər üçün elektrikli velosipedin göstərdiyi yardım yeni nəqliyyat vasitələri üçün digər nəqliyyat növlərindən keçidi asanlaşdırır. Yenə də təmiz hava alırsınız, hələ də məşqlər edirsiniz, amma girişdəki maneələr daha azdır.\nNorveçdə edilən bir araşdırma, elektron velosipedlərin insanların daha uzun və daha çox dövr etməsinə səbəb olduğunu göstərdi. Velosiped nəqliyyatı üçün avtomobillərdə qısa qatarların dəyişdirilməsi və asudə bir gəzintiyə çıxma ehtimalı daha yüksəkdir.


BDU-nun dosenti Türkiyədə forumda çıxış edib\n1-3 noyabr tarixlərində Türkiyənin Antalya şəhərində “EYFOR-IX” Forumu (9-cu Təhsil İdarəsi Forumu) keçirilib. Bakı Dövlət Universitetinin Sosial elmlər və psixologiya fakültəsinin Sosiologiya kafedrasının dosenti, s.ü.f.d. Yaqut Əliyeva forumda iştirak edib və “Azərbaycanda tələbələrin elmi fəaliyyətilərinin sosial problemləri (sosioloji təhlil)” adlı məruzə (həmmüəllif Sevinc Əliyeva) edib.\nTürkiyənin EYUDER (Təhsil idarəçiləri və mütəxəssisləri dərnəyi), AYK “Atatürk Araşdırma Mərkəzi Nazirliyi”nin işbirliyi ilə keçirilən forumda Türkiyənin və 17 müxtəlif ölkənin alimləri və nümayəndələri iştirak ediblər.\nDosent Y.Əliyeva Beynəlxalq Forumun Təşkilat (Elmi Heyət) Heyətinin üzvü, EYUDER-in Azərbaycan təmsilçisi seçilib və konfransın təşkilində fəaliyyət göstərib. Məruzənin tezisi forumun materiallarında, məqalənin isə forumun məcmuəsində və bir elmi jurnalda çapı nəzərdə tutulub.


Avropa Liqası Bakıya pul gətiribmi? – Azlogos\n"Cimitero Monumentale" - Məzarlıq yoxsa açıq hava muzeyi? Banal sırtıqlıq haqqında Ferrarisini satan şeyx Sevda Sultanova “Azərbaycan kino sənəti tarixi” külliyyatı haqqında Millətçilik anlayışı - mono və polietniklik işığında İbrətamiz əhvalatlar\nMayın sonu Bakıda əhəmiyyətinə görə Avropanın ikinci klublararası futbol turniri hesab edilən Avropa Liqasının finalı keçirildi. Maraqlıdır ki, uzun müddət ərzində ilk dəfə idi ki, beynəlxalq KİV, xüsusən də Britaniya mediasının diqqəti Bakıda idi. Dünya mediasının diqqətini cəlb etmək üçün reklamlara milyonlar xərcləmək yerinə, sadəcə bir oyunun Bakıda keçirilməsi kifayət imiş (hətta rəsmi rəqəmlərə görə Formula-1 bu qədər maraq cəlb edə bilmir).\nBaşqa tərəfdən Bakının oyun yeri kimi diqqət mərkəzinə düşməsi əsasən Azərbaycanda mövcud olan təhlükəsizlik və logistik problemlərlə bağlı idi. Nəticədə final yalnız oyun ilə yox, həmçinin bir sıra qalmaqallarla yadda qaldı (Mxitaryanın gəlməsindən tutmuş, britaniya azarkeşlərinə qədər və s.). Buna rəğmən, rəsmi məlumatlara görə, oyuna 300 milyona qədər insan baxmışdır (müqayisə üçün, sonuncu Formula-1 yarışlarına – 83 milyon).\nAmma bizi daha çox bu oyunun iqtisadi əhəmiyyəti maraqlandırır. Digər idman tədbirlərindən fərqli olaraq, futbol sahəsi nisbətən şəffafdır və hökumətdən müstəqil olaraq fəaliyyət göstərir. Vaxtilə Azərbaycan məhz hökumətin futbola qarışması səbəbindən UEFA ilə problemlər yaşamışdı. Ona görə AFFA-nın fəaliyyəti, ən azı formal olaraq hökumətlə bağlı deyil. Ona görə, ölkə kimi biz bu oyuna minimum xərcləyib, maksimum qazana bilərdik. Alındımı? Məqalədə cavab axtarıdığımız sual da budur.\nBirbaşa və dolayı gəlirlər\nUEFA Avropa Liqasının bu il mayın 29-da Bakıda keçirilən final oyunu nəticəsində Azərbaycana birbaşa nağd şəkildə təxminən 175 milyon manat vəsait daxil olub. Ümumilikdə isə 680 milyon manatlıq iqtisadi qazanc əldə edilib. Bu barədə İqtisadi İslahatların Təhlili və Kommunikasiya Mərkəzi xəbər verir. Onların məlumatına görə, bu göstəricilər beynəlxalq kontekstdə media üzərindən əldə edilən dəyər, turistlərin xərcləmələri, çarter reyslərlə təyyarə parkına eniş edən təyyarələrə göstərilən xidmətdən əldə edilən gəlir, oyun ilə əlaqədar UEFA tərəfindən çəkilən xərclər və digər göstəricilər əsasında müəyyənləşdirilib.\nBu gəlirlərin böyük hissəsini dolayı gəlirlər təşkil edir. Rəsmi göstəricilərə əsasən, 300 milyona yaxın insan oyunu televiziya və internet üzərindən canlı izləyib. Mərkəz hesablayıb ki, əgər hökumət olaraq bu 300 milyon insana Azərbaycanın reklamını çatdırmaq istəsəydik, ölkə olaraq buna 505 milyon manat xərcləməli olacaqdıq. Biz isə bu vəsaiti xərcləmədən Azərbaycanı reklam edə bildik. Effektiv idimi bu reklam və ümumiyyətlə, insanlar Bakı haqqında 90 dəqiqə ərzində, hər hansı təsəvvür qazana bildilərmi? Bu suala cavab verilmir.\nOna görə əsasən insanları birbaşa gəlirlər maraqlandırır. Rəsmi məlumata görə, bu günlərdə Azərbaycana 175 milyon manat daxil olub (daxil olub anlayışı da bir qədər müəmmalıdır. Daxil olan adətən valyuta olur – o da bir qədər başqa cür hesablanır. Başqa tərəfdən, gündəlik olaraq Azərbayacana ixrac hesabına 97 milyon manat daxil olur. Bu göstərilən rəqəm isə hətta 2 gün üçün çox da yüksək hesab olunmur). Bu gəlir də bir neçə mənbə üzrə bölünür. Əsas hissəsi də deyilənə görə turistlərin hesabına formalaşıb.\nFinal iştirakçılarının məlum olduğu gündən, meydana əsas problem kimi heç də Arsenal oyunçusu Mxitaryanın Bakıya gəlib-gəlməməsi deyil, ümumiyyətlə britaniyalıların gəlməsi məsələsi düşdü. Belə ki, Avropa Liqasının finalında iştirak edəcək hər bir klub (Arsenal və Çelsi) azarkeşlərinə 5801 bilet ayırıb. UEFA-nın məlumatına görə, 69870 yerlik stadionda xarici azarkeş və qonaqlar üçün 15 min yer ayrılıb. Onun da 6 mini hər klubun yeri və 3 mini qonaqlar təşkil edir. Başqa sözlə, klub azarkeşlərinə stadionun 16,6%-i ayrılıb. Əsas səbəb kimi də, Azərbaycanda logistik problemlər göstərilib. Belə ki, Bakı havalimanı gündəlik 25 min sərnişinə xidmət edə bilir (illik 9 milyon, amma 2018-ci ilin nəticələrinə görə sərnişinlərin sayı 4,4 milyon təşkil edib. Başqa sözlə, havalimanı 49,2% gücü ilə istifadə olunur). Bunu nəzərə alaraq, UEFA da gələn qonaqların sayının 15 mini keçməməsinə dair qərar verib. Bu da Britaniya mediasının narazılığına səbəb olub. Müqayisə üçün, 2018-ci ildə Avropa Liqası finalı Lion şəhərində keçirilib. Lion stadionu 59186 yerə malikdir və hər bir kluba 11552 bilet ayrılmışdı. Bu da stadionun 39%-ni təşkil edir. Ya da ingilis klubların iştirak etdiyi son final oyunu Moskvada 2008-ci ildə keçirilmişdi və oraya 42 min ingilis azarkeşi gəlmişdi.\nMüqayisəli təhlil aparanda görə bilərik ki, keçən ilin finalının keçirildiyi Lionda havalimanı Bakıdan fərqlənmir. O da illik 10 milyon sərnişin qəbul etmək gücünə malikdir. Yəni havalimanı cəhətindən Bakı ciddi olaraq problem ilə qarşılaşmır. Sadəcə havalimanına alternativ yoxdur. Belə ki, Lionda gündəlik 140 min sərnişinə xidmət göstərən dəmir yolu stansiyası var. Hələ bura avtobus və digər nəqliyyat növlərini də əlavə etmək olar. Bakı dəmiryolu stansiyası isə günə 6,8 min sərnişinə xidmət göstərir. Onların böyük hissəsi Sumqayıt sakinləridir. Bu nəqliyyat növündən istifadə etmək istəyən ingilislər ən azı Tbilisiyə çatmalıdırlar. Başqa tərəfdən, Bakıya ən yaxın havalimanı Qəbələdə yerləşir. O da bir qədər müəmmalı çalışır (deyəsən bir neçə istiqamətdə daimi və bir neçə istiqamətdə çarter reyslər var. Amma bu havalimanı barədə məlumatı Azərbaycanın özündə əldə etmək çətindir, qaldı ki xaricilərə) və eyni zamanda Qəbələdən Bakıya gün ərzində 7 avtobus yola çıxır (aeroportdan yox, məhz şəhərdən). Onlar da gün ərzində 280-350 nəfər daşımaq imkanına malikdir.\nBuna görə də, ingilis mediası Bakını və Bakını final oyunu üçün seçənləri tənqid atəşinə tutdu. Nəticə etibarilə, Bakıya ingilislər gəldimi? İlk əvvəl məlum oldu ki, klubların azarkeşlərə satdığı Bakı paketləri (yol bileti, Bakıda qalma və stadion bileti) 1000 funt sterlinq (2200 manat) təşkil edir. Baha olduğundan bir çox azarkeş öz yolları ilə Bakıya çatmağı üstün tutdular.\nASAN Viza sisteminin tətbiqinə görə, final ilə bağlı gələn azarkeşlərin sayına dair müəyyən qədər dəqiq məlumat ala bilmişik. Rəsmi məlumata görə, UEFA Avropa Liqasının finalı üçün 12 min 628 əcnəbi vətəndaşa “ASAN Viza” verilib. Bu saya MDB ölkələrindən və Gürcüstandan finala baxmağa gələn insanlar daxil deyillər (onların sayı da az deyildi). Əcnəbi vətəndaşlar arasında əsas yeri britaniyalılar tutub. Onların ümumi sayı 4862 nəfər idi. Başqa sözlə 11602 biletdən yalnız 40% satılıb. Qalan biletlər qaytarılmışdı. Saya görə ikinci və üçüncü yerlərdə İran (1011) və Almaniya (668) vətəndaşları qərarlaşıb.\nYuxarıda qeyd etdiyimiz mərkəzin məlumatına görə isə ümumi olaraq bu dövrdə Bakıya 37,4 min turist gəlib. Düzdür, onlar dövrü dəqiqləşdirmirlər, çünki bir günə bu qədər insan Bakını ziyarət edə bilməzdi. Misal üçün, 2018-ci ildə gün ərzində Bakını orta hesabla 7,7 min turist ziyarət edirdi. Ona görə yuxarıda əks olunan rəqəmlər bir qədər qeyri-realistik görsənir. Azərbaycan Turizm Assosiyası (AzTA) sədrinin məlumatına görə isə Bakıya 20 min turist gəlmişdi. Bakıda 15 min mehmanxana yeri olduğunu nəzərə alsaq, tam dolum deməkdir.\nTuristlər ilə bağlı Mərkəz daha bir maraqlı rəqəmi səsləndirib. Onların məlumatına görə, turistlər bu dövr ərzində Azərbaycanda 115 milyon manat xərcləyiblər. Hətta 37,4 min turist olduğu halda, bu rəqəmi əldə etmək üçün, hər bir turist ən azı 3074 manat xərcləməli idi (1,8 min dollar). Bu isə, bir qədər şübhəlidir. Ən azı reyslərin böyük hissəsi (bu barədə bir qədər sonra) xarici aviaşirkətlər tərəfindən həyata keçirilib və Azərbaycan bundan cüzi məbləğ qazanıb.\nEyni zamanda bəlli deyil, bu gəlirlərə nə daxildir. Misal üçün, yuxarıda qeyd etdiyimiz “Azərbaycan Turizm Assosiasiyası” (AzTA) İctimai Birliyinin sədri N. Bağırov qeyd edib ki, “Bəzi otellərdə 5-7 dəfə bahalaşma var idi. Restoranlar da qiymətləri kəskin artırmışdı. Biz 4-5 nəfər qonaqla Fəvvarələr Meydanında gəzişən zaman restoranlardan birində oturmaq istədik. İşçilər dedilər ki, adambaşına 30 manat depozit ödənilməlidir”. Amma hətta bu üsullardan istifadə etsələr belə, adambaşı 3 min manat xərcləmək bir qədər çətindir. Fikrimizcə, buraya Azərbaycan vətəndaşlarının final ilə bağlı xərclədikləri vəsait də daxildir. Belə ki, şəhərdə yerləşmiş fan-zonalar, stadionda əldə olunan pivə və sendviçlərin əsas istehlakçıları yerli vətəndaşlar idi.\nYeri gəlmişkən, final oyununa baxmağa stadiona 51 370 tamaşaçı gəlmişdi. Stadionda 69370 nəfərlik yerin olduğunu nəzərə alsaq, TV-də stadion bir qədər boş görünürdü (bu da müəyyən qədər abı-havaya təsir edirdi). Bu boş yerlərin də böyük hissəsi ingilislərin oturduğu fan-zonalara aid idi. Amma bununla belə, Avropa Liqası oyunları arasında son 10 il ərzində, bu azarkeş sayına görə üçüncü finaldır. Bundan çox azarkeş yalnız 2012 və 2018-ci illərdə gəlmişdi (52347 və 55768). Yerli vətəndaşlar isə ən azı biletlərin alınmasına 2 milyon, stadionda müxtəlif içki və yeməklərin alınmasına isə 500 min manat xərcləyiblər (maraqlıdır ki, stadionların əsas gəlir mənbələrindən biri maşınların parkinqidir, amma bizdə böyük tədbirlər zamanı olduğu kimi bu dəfə də parkinq geniş kütlə üçün bağlı idi). Yəni heç bir halda 115 milyon manat yalnız xaricilər hesabına qazanc əldə etmək mümkün deyil. Ümumiyyətlə bu rəqəm bir qədər şübhəli görünür. Azərbaycanın tədiyyə balansına görə, 2018-ci ildə turistlər Azərbaycanda gün ərzində, orta hesabla 7,2 milyon dollar xərcləyiblər. Birdən birə bu xərclərin 5-10 dəfə artması inandırıcı deyil: ya Azərbaycana həddindən artıq varlı qonaqlar gəlmiş, ya da şəhərdə hardasa gizli kazino təşkil edilmişdi.\nƏn çox qazananlar sırasına Bakı havalimanı da daxil ola bilər. Ən azı, mayın 30-u, gündəlik 25 min sərnişinə hesablanmış havalimanı, 164 reysə və 18 min insana (əlbəttə ki, yalnız azarkeşlər və final ilə bağlı gələnlərə yox) xidmət göstərib (orta hesabla 100 reysə və 12 min sərnişinə xidmət göstərə bilir).\nYuxarıda qeyd etdiyimiz kimi, əsas tənqid atəşinə Bakı havalimanı tutulmuşdu. Havalimanının sahibi isə Azal QSC-dir. Bununla bağlı Azal-ın özü də tənqid olunmuşdu. Bir çoxları qeyd edirdilər ki, onların siyasətinin nəticəsidir ki, Azərbaycana gəlmək baha başa gəlir. Yeri gəlmişkən, bu bahalıq heç də zarafat deyil. Belə ki, Mərkəzin məlumatına görə, 108 əlavə çarter reysi üçün xidmət haqqı 687 min manatdan çox idi. Başqa sözlə bu, bir reysə 6361 manat edir. Orta olaraq bir reysə 200 sərnişin hesablasaq, bu adambaşı 18 dollar edir. Düzdür, bu dövrdə dünyanın ən böyük sərnişin təyyarəsi hesab olunan Airbus A380 də Bakıya gəlmişdi və ola bilər ki, xidmət haqqının heç də kiçik olmayan hissəsi məhz onunla bağlıdır. Amma ümumən, Kutaisidə bir bilet 18-35 dollara başa gəlir, bizdə isə aeroportun xidmət haqqı ən azı 18 dollardır. Buraya bir sıra digər xidmətlər (ödənişlər və s.) də daxil deyil.\nBəs sərnişin sayında ciddi dəyişiklik müşahidə olunubmu? Rəsmi statistikaya baxsaq, çox da ciddi dəyişiklik olmayıb. Belə ki, 2017-ci ilin mayında Bakı havalimanı 308 min sərnişinə xidmət göstərib, 2018-ci ilin mayında 321 min, 2019-cu ilin mayında isə 340 min. Yəni artım nisbətən norma çərçivəsindədir. Düzdür, ilin əvvəlindən Bakı havalimanından sərnişin dövriyyəsində azalma da müşahidə olunur və bu final sadəcə azalmanın qabağını alır. Eyni zamanda beynəlxalq aviareyslərdə 2017-ci ilin mayında 262 min insan daşınıb, 2019-cu ildə isə 300 min. Burada artım il ərzində bir qədər normadan yüksək idi və 8,3% təşkil etdi.\nBəs Azal-ın özü bundan birbaşa olaraq qazana bildimi? Məhz burada statistika göstərir ki, əsas qazanc xarici aviaşirkətlərin payına düşdü. Belə ki, 2018-ci ilin mayında Azal beynəlxalq marşrutlarda 96 min sərnişin daşımışdısa, 2019-cu ilin mayında rəqəm dəyişmədi. Rəqəm bir qədər yalnız Buta Airways üzrə dəyişib. Onlarda müvafiq göstəricilər 43 və 46,5 min təşkil edib. Bu da Buta-nın marşrut şəbəkəsinin artımı ilə izah oluna bilər. Başqa sözlə, 4 gün ərzində həyata keçirilmiş 600 reysin böyük hissəsi xarici aviaşirkətlərin hesabına düşüb. Azal isə buna yalnız havalimanı tərəfindən hazır idi. Ümumən isə öz qazanclarını artıra bilmədilər. Xarici aviaşirkətlər arasında əsas yeri “FlyDubai”, “AirArabia”, “SCAT”, “IsrAir”, “Jazeera” və s. kimi şirkətlər tuturdu.\nƏldə olunan məbləğin qalan hissəsinə dair dəqiq məlumat verilmir. Qalan məbləğ isə heç də kiçik deyil – 59 313 min manat. Buraya UEFA və AFFA-nın xərcləri də daxildir. Amma bu xərclər hansı dövrü əhatə edir – xəbər verilmir. Belə ki, 2018-ci ildə UEFA stadionda turniketlərin quraşdırılmasına 1 milyon manata yaxın vəsait ayırmışdı. Mərkəz bizə yalnız xəbər verir ki, iqtisadi dəyərin 1,25 milyon manatdan çoxu Avropa liqasının final oyununun keçirilməsi üçün cəlb olunan işçilərin əmək haqları hesabına yaranıb. Maraqlıdır ki, Mərkəz rəhbəri 250 işçidən danışıb. Bu da adambaşı 5 min manat edir. Belə bir həftəlik əmək haqqının verilməsi bir qədər realistik görünmür. Fikrimizcə, orada daha çox işçi çalışırdı. Yalnız könüllülərin sayı 1300 nəfər idi. Onlardan başqa müvafiq sayda mühafizə, texniki işçilər və hətta satıcılar cəlb olunmuşdu. Bu isə 2-3 min işçi edir. Onların saxlanmasına 1,25 milyon manatın xərclənməsi elə də çox deyil.\nGəlirlər barədə müəyyən təsəvvür yarandı, bəs xərclər necə? Təəsüflər olsun ki, Azərbaycan hökuməti və müvafiq qurumlar xərclər barədə hesabat verməyi tələsmirlər. Rəsmən açıqlanan rəqəmlərdə ümumiyyətlə xərclər qeyd olunmayıb. Burada isə yalnız birbaşa xərclər 20 milyon manata kimi çatırdı.\nMisal üçün, hesablama Palatasının 2018-ci il dövlət büdcəsinin icraatı ilə bağlı rəyində qeyd olunur ki, “Maddi-texniki təminatın möhkəmləndirilməsi və əsaslı təmir” birdəfəlik təyinatlı xərc Azərbaycan Futbol Federasiyası Assosiasiyası tərəfindən UEFA final oyununun keçirilməsinə 9,0 mln. manat ayrılmışdı. AFFA nümayəndəsinin sözlərinə görə, belə tipli birbaşa xərclər ən azı 7 milyon dollar (11,9 milyon manat) təşkil edib.\nBu xərclərdən başqa, Avropa Liqası fınalı dövründə polis və Bakı Nəqliyyatı Agentliyi (ən azı 450 avtobus çalışırdı, bu da kifayət qədər xərc deməkdir) gücləndirilmiş iş rejimində çalışırdılar. Bu isə əlavə iş saatlarının ödənişi deməkdir.\nYeri gəlmişkən, bu xərclərdən başqa qeyd etmək lazımdır ki, oyun zamanı satılan məhsulların böyük hissəsi idxal olunub. Ümumiyyətlə Azərbaycanda bütün suvenirlər idxal olunur. Bu isə heç də bütün gəlirin Azərbaycanda saxlanmasına imkan vermir. Yəni hər hansı əmtəənin turist tərəfindən Azərbaycanda alınması, hələ Azərbaycanda gəlirin saxlanmasına işarə etmir. Başqa tərəfdən, əgər rəsmi məlumatlar (175 milyon manata dair) reallığı əks etdirirsə, o zaman Azərbaycan nəsə qazana bilərdi. Təxmini olaraq ölkə, bu oyunun keçirilməsinə 20 milyon manata yaxın vəsait xərcləyib və əgər müvafiq gəlir əldə edilibsə, onun ən azı 20% ölkədə qalmalı idi. Qalıbmı? Bunu dəqiqləşdirmək çətindir. Lakin, bu rəqəmlər reallığı əks etdirmirsə, o zaman çətin ki, Azərbaycan bu oyundan nəsə qazanıb (stadion gəlirlərinin böyük hissəsi UEFA-ya çatır).\nBu arada isə Bakı Olimpiya Stadionu UEFA tərəfindən, aralarında “Allianz Arena”, “Aviva Stadium”, “Kamp Nou” və “Santiago Bernabeu” kimi dünyaca məşhur stadionlar olan UEFA-nın Elit Stadionları siyahısına daxil edilib. İndi bizim də beşulduzlu stadionumuz var…


Siyasi və ictimai münasibətlər sistemində yeni keyfiyyət mərhələsi - İki sahil\nSiyasi və ictimai münasibətlər sistemində yeni keyfiyyət mərhələsi\nNövbəti illərdə də Azərbaycanda siyasi münasibətlərin sağlam zəmində qurulması işində önəmli addımlar atılacaq\nMilli maraq və mənafeləri hər şeydən ustün tutan, cəmiyyətin maraq və mənafelərini ümumi bir ideya ətrafında birləşdirmək bacarığına malik olan Azərbaycan hakimiyyəti hər zaman ümimi bir atmosfer, münasibətlər toplusu və siyasi mədəniyyət nümunəsi olan dialoqun tərəfdarı kimi onun baş tutması üçün siyasi iradə nümayiş etdirərək qətiyyətli addımlar atıb. Prezident İlham Əliyevin rəhbərliyi ilə həyata keçirilən genişmiqyaslı islahatların böyük hissəsi 2019-cu ildə uğurla icra olunub. Bu istiqamətdə atılan adımlar cari ilin ilk aylarından uğurla davam etdirilir. Bütün bunlar ölkə başçısının siyasi iaradəsi və qətiyyəti sayəsində resllaşdırılan iqtisadi, sosial, hüquqi, institusional və siyasi islahatların davamlı və prinsipial xarakterini nümayiş etdirir.\nBu gün ictimai həyatın bütün sahələri üzrə yeniləşən, modernləşən Azərbaycanda siyasi sistemin təkmilləşdirilməsi, müasirləşdirilməsi, siyasi münasibətlərin sağlam zəmində qurulması işində mühüm addımlar atılır. Elə Prezident Administrasiyasının bütün siyasi partiyalara dialoq təklifi də idarəetmədə aparılan islahatların təsdiqidir. Xüsusilə qeyd edilməlidir ki, ötən il Prezident Administrasiyasında Siyasi partiyalar və qanunvericilik hakimiyyəti ilə əlaqələr şöbəsi yaradılıb. Əslində bu, siyasi sistemimizdə demokratik idarəçiliyin yeni keyfiyyət formasının təzahürüdür. Sözügedən şöbənin müdiri Ədalət Vəliyevin müxalifət partiyaları ilə əlaqə saxlaması isə ölkə rəhbərliyinin siyasi dialoqa müsbət münasibətinin göstəricisidir.\nParlament seçkilərindən sonra Milli Məclisin rəhbər heyətinə müxalifət nümayəndələrinin seçilməsi Azərbaycan hakimiyyətinin bu istiqamətdə həyata keçirdiyi genişmiqyaslı islahatları bundan sonra da davam etdirəcəyini bir daha təsdiqlədi. Bu yaxınlarda iki müxalif mövqeli partiyanın qeydiyyata alınması da bunun əyani təsdiqidir. Hakimiyyət tərəfindən atılan addımlar, siyasi dialoqun başlanması, müxalifət partiyaları tərəfindən buna müsbət reaksiya verilməsi bu prosesin uğurla davam etməsinin bariz nümunəsidir.\nÜmumiyyətlə, iqtidar-müxalifət dialoqu, Milli Məclisin komitələrində müxalif nümayəndələrin, bitərəflərin rəhbərlikdə təmsil olunması, partiyaların dövlət qeydiyyatına alınması yeni siyasi konfiqurasiyanın yaratdığı siyasi dialoqun müsbət nəticələrini də özündə göstərir. Prezident İlham Əliyevin altıncı çağırış Milli Məclisin ilk iclasındakı nitqində bəyan etdiyi “Bizim bütün daxili problemlərimiz Azərbaycanın daxilində həll olunmalıdır” tezisi siyasi səhnədə təmsil olunan bütün sağlam siyasi qüvvələr tərəfindən dəstəkləndi. Ölkədə siyasi münasibətlərin digər iştirakçıları olan müxalifət partiyaları dövlət başçısının bu çağırışlarına və xoş niyyətinə adekvat qiymət verdilər. Əslində hakimiyyətin təşəbbüsü ilə başladılan bu dialoq müxalifət və iqtidar arasında qarşılıqlı etimad mühiti yaradır.\nPrezident İlham Əliyev mayın 1-də Azərbaycan Respublikasının Baş prokuroru Kamran Əliyevi videoformatda qəbul edərkən bildirib ki, bu gün siyasi sahədə çox genişmiqyaslı islahatlar aparılır: “Deyə bilərəm ki, müstəqillik dövründə miqyasa və nəticəyə görə bu günə qədər islahatların bu səviyyədə aparılması müşahidə edilmirdi. Hakimiyyət tərəfindən təklif edilmiş siyasi dialoq demək olar ki, baş tutur və biz artıq bu dialoqun ilkin müsbət təzahürlərini görürük. Demək olar ki, ölkəmizin bütün əsas siyasi qüvvələri bu dialoqa qoşularaq buna öz müsbət münasibətini bildirmişlər. Beləliklə hesab edirəm ki, növbəti illərdə siyasi sistemin təkmilləşdirilməsi, müasirləşdirilməsi, Azərbaycanda siyasi münasibətlərin sağlam zəmində qurulması işində önəmli addımlar atılacaqdır. Bir daha bildirməliyəm ki, Azərbaycanda heç kim öz siyasi baxışlarına, siyasi mənsubiyyətinə, siyasi fəaliyyətinə görə təqib edilməməlidir.”\nŞübhəsiz ki, ölkəmizin başçısının siyasi qüvvələrlə dialoq təşəbbüsü ilə çıxış etməsi respublikamızda siyasi münasibətlərin yeni zəmində qurulacağına, milli maraqlar naminə iqtidar-müxalifət əməkdaşlığına daha çox diqqət yetiriləcəyinə, siyasi münasibətlərdə ciddi yeniliklərin baş verəcəyinə əminlik yaradır.\nBu gün ölkə başçısının islahatların davamlı olması, mənfi halların tam olaraq aradan qaldırılması, siyasi dialoq istiqamətində nümayiş etdirdiyi qətiyyətli mövqe, güclü siyasi iradə cəmiyyətimiz tərəfindən yüksək qiymətləndirilir, birmənalı olaraq dəstəklənir. İctimaiyyətimiz, həmçinin inanır ki, siyasi səhnədə təmsil olunan sağlam, konsrtuktiv müxalifət bu gün daha çox ehtiyac duyulan siyasi mədəniyyətin formalaşmasına, sağlam əməkdaşlığın, dialoq mühitinin genişlənməsinə, bütövlükdə ümummili məsələlərdə həmrəyliyin nümayiş etdirilməsinə, milli maraqlarımızın qorunmasına öz fəaliyyəti ilə töhfə verəcəkdir.


2017-ci ildə ekranlaşdırılmış məşhur əsərlər | SENET.AZ\nBuradasınız: Ana səhifə / Araşdırma / Kino / OxucuKlubu / Redaktorun seçimi / Sənət / Yazarlar / 2017-ci ildə ekranlaşdırılmış məşhur əsərlər\n2017-ci ildə ekranlaşdırılmış məşhur əsərlər\n18 May 2018 155 Baxış\nSenet.az oxucularına “Ustad” jurnalının 17-ci sayından Xavər Zahirin araşdırmalarında “2017-ci ildə ekranlaşdırılmış məşhur əsərlər” yazısını təqdim edir.\nÖtən il böyük və kiçik ekranlar üçün nəzərdə tutulan antiutopiya, detektiv, memuar, fentezi də daxil olmaqla müxtəlif janrlarda tədim olunan film və seriallar arasında tamaşaçıların böyük rəğbətlə qarşıladıqları da oldu, uğursuz tale yaşayanları da.\n“Amerika tanrıları”, “Böyük-kiçik yalanlar”, “O”, “Qar adamı”, “İtmiş şəhər – Z” kimi bir çox məşhur əsərlərin ekran versiyasını gözdən keçirərək, orijinal mətnlə film arasındakı fərqlərə nəzər salaq.\n“Amerika tanrıları” (“American Gods”) – 2017\nTündməcaz, az danışan, boy-buxunlu Şadou Mun (Shadow Moon) kazinodan oğurluq etdiyinə görə həbsxanaya düşür. Cəza müddətinin bitməsinə az qalmış onu azad edirlər. Məlum olur ki, həyat yoldaşı Lora təyyarə qəzasında dünyasını dəyişib. Təyyarədə olarkən Mun qəribə görkəmli, yaşlı cənab Uenzdi (Mr. Wednesday) ilə tanış olur və bu qoca ona cangüdəni olmağı təklif edir. Ancaq tezliklə məlum olur ki, heç də hər şey göründüyü kimi sadə deyilmiş. Əslində, Uenzdi – tanrı Odindir. O, yeni, daha müasir tanrılarla döyüşə hazırlaşır və Lora da deyəsən, heç ölməyib…\nOrijinal mətndən nə qalıb.\nNil Qeymanın bu məşhur romanı on ildən artıqdır ki, tamaşaçılara tanışdır. Əvvəlcə HBO vasitəsilə yayımlanan serialın bir neçə mövsümü nəzərdə tutulmuşdu, sonra kitabın müəllif hüquqlarını Starz kanalı aldı və elə eyni planla seriala davam etdi. Layihənin icraçı prodüserləri Maykl Qrin (“Loqan”, “Yad”, “Ülgüc üzərində qaçan 2049” və “Şərq ekspressində qətl” filmlərinin ssenari müəllifi) və “Hannibal” üzərində işləyən Brayan Füller oldu. Onlar ilkin versiyanı qoruyub-saxlamaq şərtilə kitabın üçdə birini səkkiz saatlıq seriyalara uyğunlaşdıra biliblər. İkinci plan obrazların dəqiqləşdirilməsi, yeni tanrıların (Vulkan, İsus) əlavə edilməsi kimi düzəlişlər isə icraçı prodüser vəzifəsini tutan yazıçının özü tərəfindən təsdiq olunub.\nFüllerin yaradıcılıq metodundan xəbərdar olanlar, yəqin ki, məmnun qalıblar. “Amerika tanrıları” diqqətçəkən görüntü metaforaları, olduqca parlaq rəngləri (yaxud “qışqıran” rəngləri) və qeyri-ənənəvi zövqün digər göstəricilərilə vizual olaraq “Hannibal”ı xatırladır. İen Makşeynin cənab Uenzdi roluna seçilməsi isə yaradıcı kollektivin işinə necə diqqətlə yanaşdığını bildirir. Onun iştirakı ekranda baş verənləri daha da canlandırır. Qeymanın özü də nəticədən razıdır. Onun sözlərinə görə, belə bir serial “bəşər tarixinin istənilən anında ekranlara çıxa bilməzdi”. Bu həqiqətdir, doğrudan da, məhəbbət ilahəsi Bilkislə bağlı olan bəzi səhnələri 2001-ci ilin ekranında təsəvvür etmək çətindir. “Amerika tanrıları” telemövsümün ən aktual iki şousundan biridir. Müəlliflərin pro-immiqrant mövqeyi (vətənində immiqrantlarla ədalətli davranılmasına, hüquqi bərabərliyə nəzarət) ölkədəki siyasyi vəziyyətlə, yəni ABŞ-ın hazırkı prezidentinin qəbul etdiyi qərarlarla açıq-aydın uzlaşmır. Serialın davamı 2018-ci il üçün nəzərdə tutulub, ancaq kanalla büdcə məsələsində razılığa gəlmədikləri üçün yeni mövsümdə Qrin və Füller layihədə işləməyəcək.\nDaha bir fentezi.\n“Netflix”dən “Lemoni Sniket: 33 bədbəxtlik” serialı üç yetim uşaq və onların varidatını ələ keçirməyə çalışan hamiləri qraf Olaf haqqında hekayənin yeni versiyasıdır. Bu dəfə 2004-cü ildəki ekranizasiyasından daha uğurlu alındığı bildirilir və istedadlı aktyor Nil Patrik Harrisin rolunu özünəməxsus ifa etməsi ayrıca qeyd olunur.\n“Böyük-kiçik yalanlar” (“Big Little Lies”) – 2017\nKaliforniyanın zəngin şəhərətrafı məkanlarından birində təhsil ili yeni başlayıb. Madlen qızını, Selesta iki oğlunu, buraya yenicə köçən Ceyn isə onu zorlayan adamdan olan oğlunu – kədərli Ziqqini birinci sinfə aparır. Şəxsi travmanın aradan qaldırılma müddəti yerli sakinlərin arasındakı intriqaralarla və evli (bu və ya digər dərəcədə bədbəxt olan) cütlüklərin həyatından səhnələrlə paralel olaraq çatdırılır. Süjet elə qurulub ki, baş verən hadisələr final bölümündə polis araşdırmasının predmetinə çevrilsin.\nDemək olar ki, əsər dəyişdirilmədən bütövlükdə tətbiq olunub. Gözəçarpan bəzi dəyişikliklər sırasında hadisələrin Avstraliyadan ABŞ-a köçürülməsini, əsərdə daha monoton təsir bağışlayan ikincidərəcəli xanım qəhrəman Renata obrazının mürəkkəbləşdirilməsini, Madlenin kukla tamaşasının rejissoru ilə olan macərasını göstərmək olar. Bu rolu ifa edən Riz Uizerspun etiraf edib ki, tamamilə qüsursuz birini oynamaq darıxdırıcı olduğundan obrazın sonluğunu özü fikirləşib. Lian Moriartinin romanının ekranlaşdırılmış versiyasında bəzi kənaraçıxmaları isə Buzzfeed media-şirkətində hərtərəfli şəkildə işləyib-hazırlayıblar. Hətta kitabı oxumayanlar belə, Madlenin əri Edin əslində hansı peşənin sahibi olduğunu və bunun kimi bir çox vacib detalları da öyrənə bilərlər.\nHələ fevralda erkən təqdim edilən relizə baxmayaraq, “Böyük kiçik yalanlar” 2017-ci ilin ən çox müzakirə olunan seriallarından birinə çevrildi və siyahılarda öz yerini tutmağa başladı (hətta bəzi siyahlara başçılıq etdi). Uizerspundan başqa, Nikol Kidman, Lora Dern, Şeylin Vudli, Aleksandr Skarsqard, Zoi Kraviç, Adam Skott kimi aktyor ansanblı, montaj fokusları, əhvali-ruhiyyə qatan pafos, bir sözlə, “Gələcək – qadındır” şüarına uyğunlaşan hər şey tamaşaçıların yaddaşında uzunmüddətli təsir qoya bildi. Serialın ilk sezonunu nəzərdən keçirəndə əksər məqamlara – təkrarlara, fon musiqisinə göz yummaq olar, amma ikinci sezonu bu material üzərində təsəvvür etmək çətindir. HBO isə başqa fikirdədir: yeni seriyaların tamamlanmış ssenarisi istisna olmaqla, onlar artıq rejissor dəyişimini elan ediblər. Jan-Mark Vallenin (“Alıcıların Dallas klubu”, “Vəhşi”, 2018-ci ilə planlaşdırılmış Emi Adamsın iştirakıyla “İti əşyalar” filmi) yerini Kanndan üç dəfə münsiflər heyətinin mükafatını qazanmış Andrea Arnoldu tutacaq.\nDigər feminist detektiv.\n“Alias Qreys” – Marqaret Etvudun digər əsəri (“Damazlıq qızın hekayəti”) kimi çox müzakirə olunmasa da, bu, öz sahibini öldürmüş (bu hələ tam məlum deyil) qulluqçu qız haqqında olan mini-serialı arxa plana atmaq üçün səbəb deyil. Həm də Devid Kronenberqi başqa harada rahib obrazında görmək şansımız var?\n“İtmiş şəhər Z” (“The Lost City of Z”) – 2016\nBritaniyalı zabit, səyahətçi və mistik Persi Fosetta haqqında olan bioqrafik filmdir. 1906-cı ildə Kral Coğrafiya Cəmiyyətinin tapşırığı il o, mübahisəli əraziləri müəyyən etmək üçün Braziliya və Boliviyanın sərhədinə yollanır, çox keçmədən bir vaxtlar bu ərazidə mövcud olmuş sivilizasiyanın izinə düşür. Dəfələrlə cəngəlliyə geri qayıdan Fosset, 1925-ci ildə oğlu Cek və dostu Rali Rimmellə birlikdə həmişəlik itkin düşür. Ondan yalnız kompas və haqqında maraqlı əfsanələr qalır. Sonralar bu əfsanələr əsasında Artur Konan Doylun “İtmiş dünya” əsərindən Stiven Spilberq və Corc Lukasın “İndiana Cons”una qədər XX əsr pop-mədəniyyətinin ən məşhur əsərləri yaranır.\nFossetin həyatını və sonuncu ekspedisiyası da daxil olmaqla bütün fəaliyyətini amerikalı jurnalsit Devid Qrann ətraflı araşdıraraq qələmə alıb. O, şəxsən səhayətçinin izilə yola düşüb, hindularla görüşüb, Fossetin və yoldaşlarının başına həqiqətən nəyin gələ biləcəyini təxmin etməyə çalışıb. Karyerasının ən sanballı işini həyata keçirən Ceyms Qrey Qrann tərəfindən toplanmış məlumatlardan istifadə edib. Ancaq təbii ki, bəzi xırdalıqları və təəccüblü də olsa, ikinci plan qəhrəmanı Rimmeli ssenaridən çıxarıb, hətta filmdə onun adı da xatırlanmır. Bunu təsirli xronometrajla izah etmək olar. 140 dəqiqə ərzində Qrey Fossetin özü, ailəsi və dövrün tarixi konteksti haqqında məlumat verməyə çalışıb. Onun işində hinduların hüquq müdafiəçisi kimi çıxış edən səyahətçi obrazı olduqca şişirdilmiş görünür.\nMüasir kinematoqarfiya sanki böyük macəra səhnələrinə marağı itirib (əlbəttə, əgər onlar kosmosda baş vermirsə), lakin odissey Fossetin fonunda belə bir film əsl anaxronizm təsiri bağışlayır. İddialı olsa da, çoxlu gəlir hədəflənməyən filmə görə maliyyə dəstəyini baş rol üçün nəzərdə tutulan Bred Pitt təşkil edib. Ancaq nəticə etibarilə, baş rol Çarli Hannemə çatıb. Filmdə onu Robert Pattinson, Sienna Miller və Tom Holland müşayiət edir. Aid olduğu dövrü gözəl şəkildə çatdıran film müasir vədişlərdən uzaqdır və əgər 30 ildən sonra kinoteatrlar qalsa, “İtmiş şəhər Z”, bəlkə də, Devid Linin “Ərəbistanlı Lourens”i ilə eyni retrospektivdə nümayiş olunacaq.\nDigər “non-fikşn” da ekranlaşdırılır.\nDevid Finçerin ləng, nisbətən ağır, eyni zamanda da üzün müddət təsir altında saxlayan “Ağıl ovçusu” filmi də real hadisələrə əsaslanır. Seriya qətllər törədən cinayətkarların işlərini öyrənən Federal Təhqiqatlar Bürosunun əməkdaşları haqqında olan kitabın müəllifləri Con Duqlas və Mark Olşakerdir. Yeri gəlmişkən, “Quzuların səssizliyi” filmində Klaris Starlinqi öyrədən xüsusi agent Cek Krouford Duqlasın prototipidir.\n“Məni öz adınla çağır” (“Call Me by Your Name”) – 2017\nHər şey Elio və Oliverin görüşündən sonra başlayır. Yayda villada dincələn arxeologiya professorunun 17 yaşlı oğlu Elionun həyatı atasının assisteni Oliverin (Armi Hammerin ifasında) onlara qonaq gəlməsilə dəyişir. Altı aylıq velosiped gəzintiləri, dəniz macəraları, hər şeydən, həm də heç nədən bəhs edən söhbətlər, uzun baxışmalar və nəvazişlər – İtaliyanın Liquriyasında ilk məhəbbətin başlanğıcını qoyur. “Məni öz adınla çağır” 2017-ci ilin ən yaxşı filmlərindən biridir.\nRejissor Luka Quadanino və ssenari müəllifi Ceyms Ayvori Andre Asimanın romanını ekranlaşdırarkən kiçik əlavələrdən başqa prinsipial dəyişikliklərə də yol veriblər, xüsusən də final hissəsi olduqca təsirli çəkilib. Bu adaptasiyanın özəlliklərini təhlil edərkən, ağla ilk gələn söz “ustalıq”dır. Filmdə Elionun perspektivi saxlanılıb, onun kino dilinə köçürülmüş alovlu monoloqu kitabdakı kimi böyük təsir gücünə malikdir, eyni zamanda quruluşçu rejissorun ümumi seçimi filmə yüngüllük və axıcılıq verir. Romanın heyranları da Oliver və Elionun münasibətlərindəki vacib məqamı təsvir edən “şaftalı səhnəsindən” yan keçə bilməyəcəklər. Bəziləri, yəqin ki, bu səhnəni qeyri-etik hesab edəcək, digərlərisə bunu film boyu absurddan qaçmağa çalışan Quadaninonun “səliqəli qərarı”adlandıracaq.\n“Böyük sıçrayış” adlı dahiyanə film müəllifinin yeni ekran işi haqqında yanvarda baş tutmuş “Sundance” (“Sandens”) kinofestivalındakı premyerasından bəri danışılır. Əksəriyyətin fikrinə əsasən, “Məni öz adınla çağır” bu il “Oskar” tənqidçilərinin də rəğbətini qazanacaq. Öz ifasıyla filmə xüsusi rəng qatan gənc Timoti Şalamenin də aktyorluğu yüksək qiymətləndirilir. Şübhə yoxdur ki, “İnterstellar”dakı Kuperin oğlundan əsl artist yetişir. “Məni öz adınla çağır” filmini “Kerol”, yaxud “Adelin həyatı” kimi müasir kvir-klassika nümunələri ilə müqayisə edirlər. Quadanino isə fərqli paralellər görür: O, “Sübhdən əvvəl”, “Qürubdan əvvəl” və “Gecəyarıdan əvvəl” seriya filmlərindəki Cessi və Selini müntəzəm olaraq ziyarət edən Riçard Linkleyterin tarixçəsinə bənzər hekayələrə müraciət edə bilər. Hər şey qaydasında getsə, ekran işinin davamı artıq 2020-ci ildə hazır olacaq. Şübhə yoxdur ki, əsas aktyorlar yenidən öz obrazlarına qayıtmağa etirazları olmayacaq və günəşli, məhəbbətlə yoğrulmuş dünyalarında yaşamağa davam edəcəklər.\nNövbəti yeniyetməlik dramı.\nTamaşaçıları göz yaşına boğacaq qədər emosional süjetə malik olmasa da, Stiven Çboskinin “Möcüzə” adlı üçüncü filmi (R.C.Palasionun eyniadlı romanı əsasında) genetik xəstəliyinə görə üzündə 20-dən çox estetik əməliyyat keçirən 5-ci sinif şagirdinin əhvalatından bəhs edir. “Möcüzə” Ceykob Tremble (“Otaq”) üçün darıxanlara ən yaxşı tövsiyədir.\n“Şir” (“Lion”) – 2016\nYoxsul ailədə yaşayan beş yaşlı Saru Kəlküttədə azır, bir neçə ay şəhər küçələrində dəhşətli həyat keçirsə də, taleyi elə gətirir ki, yeni bir ailəyə düşür və Avstraliyada yaşamağa başlayır. İyirmi ildən sonra hind şirniyyatı calebinin dadı onda uşaqlıq xatirələrini oyadır və əsas qəhrəman “Google Earth” proqramının köməyilə əsil ailəsini axtarmağa başlayır. Filmin sonluğu hər kəsi ağladır.\n“Şir” filmi bu keşməkeşli həyatı şəxsən yaşayan Saru Brayerlinin “Evə uzun yol” memuarının əsasında çəkilib. Ekranizasiya, əsasən, ayrı-ayrı mövzu və motivlərin dinamik yerdəyişməsi ilə ədəbi kontekstə uyğunlaşdırılıb. Böyümüş Saru (Dev Patel) və onun sevgilisi amerikalı Lüsi (Runi Mara) barədə səhnələrə kitabla müqayisədə daha çox yer verilib. Lakin Sarunun yoxa çıxmasından sonra onun ailəsinin islam dinini qəbul etməsi faktına isə heç toxunulmayıb. Sanki, rejissor tamaşaçının diqqətini mərkəzi süjetdən yayındıracaq, hisləri başqa istiqamətə yönəldəcək istənilən nüanslardan qaçmağa çalışıb.\n“Oskar”a altı kateqoriyada namizədlik, Avstraliya kinematoqrafiyası üçün ağlagəlməz büdcə və Dev Patelin “Xarabalıqdan çıxmış milyonçu”dakı rolundan sonra fərqli ifası çoxlarına görə böyük uğur vəd etsə də, belə olmadı. Ümumilikdə, film ənənəvi xarakter daşıyır və sırf mükafatlara görə çəkilib. Bir tərəfdən tamaşaçını üçüncü dünya ölkələrinin problemləri ilə yormamaq üçün eqzotiklik var, digər tərəfdən də Kino Akademiyasınının rəğbətini qazanmaq üçün həddindən artıq sentimentaldır. Qeyd olunanlar ən çox rejissor Qart Devisin xeyrinə işləyib. Apreldə onun “Mariya Maqdalena” filmi işıq üzü görəcək ki, burada da İsa rolunu Jakin Feniks ifa edir.\nQəlbə toxunan növbəti ekranizasiya.\nİkinci Dünya Müharibəsi dövründə Polşa yəhudilərinin xilas edilməsindən söhbət açan “Heyvanxana nəzarətçisinin arvadı” filminin relizi prodüserlər tərəfindən düzgün vaxtda verilsəydi, bir çox nüfuzlu mükafatlara namizəd olacaqdı. Nəticədə filmin nümayişinə şəxsən Cessika Çesteynin və onun eyniadlı kitabının heyranları tamaşa etdilər.\n“Ledi Maqbet” (“Lady Macbeth”) – 2016\nBöyük Britaniyanın şimalı, XIX əsr. Dvoryan Aleksandr atasına yarımaq üçün torpaq alır və gənc Ketrinlə evlənir. İmpotensiyadan əziyyət çəkən despot Aleksandr Ketrinə əzab verir və onu bezdirir. Bir müddət sonra yaşadığı yeri tərk edəndə arvadına o qayıdana qədər evdən çıxmamağı əmr edir. İşlər elə gətir ki, gənc qadın və evin işçisi Sebastyan arasında sevgi alovlanır və onlar hətta ən ağır şərtlər altında belə olsa bir-birni sevəcəklərinə, məhəbbətləri naminə hər çətinliklə mübarizə aparacaqlarına and içirlər.\nOrijinal məzmundan nə qalıb.\nYeni “Ledi Maqbet”in qərb tamaşaçısı üçün qeyri-müəyyən qalan mətninin Nikolay Leskovun əsərindən daha çox, Şastakoviçin opresı kimi tanınması rus klassikasının yad torpaqlarda nə qədər fərdi qarşılandığını göstərir. Məkanı, qulluqçuların adlarını və dəri rəngini dəyişərək debüt edən iki yaradıcı insan – rejissor Uilyam Oldroyd və ssenari müəllifi Elin Birç ingilis və rus melodramlarının ortaq nöqtələrini vəhdət şəklində göstərərək qaranlıq məqamlara işıq salmağa çalışıblar. İstənilən halda süjetdəki hadisələrin qanlı hal alması qaçılmazdır. Başqa bir element isə əsərin finalıdır – qəhrəmanı suda boğaraq öldürən Leskov həqiqi radikal kimi çıxış edir, filmdəsə qəhrəman bütün günahı qulluqçunun və sevgilisinin üstünə ataraq cəzasız qalmağı bacarır.\nƏn azından bu il tamaşaçıların diqqətini qazanan bu kəskin, dinamik, nadir təhkiyə quruluşuna malik filmin mücəvhəri 21 yaşlı aktrisa Florens Pyudur. Bu, onun ilk tammetrajlı filmi olmasına baxmayaraq, maraqlı müqayisələri və parlaq pespektivləri ilə seçilir. Florens artıq Con Le Karrın “Balaca barabançı” əsəri əsasında Aleksandr Skarsqadın çəkdiyi filmə qoşulub. Qeyd olunmalıdır ki, film “Yüngül əxlaqlı qız” adlı ekran işinin müəllifi Eri Veqnerin soyuqqanlı kamerası olmadan çox şey itirərdi. Olduqca formal və intim süjet xətti üçün ən uyğun soyuq həndəsi rakursları “Ledi Maqbet”də də görə bilərik.\nRus klassikasının növbəti ekran versiyası.\n“Anna Karenina”nı diqqətli şəkildə oxuyandan sonra Karen Şahnazarovun və Aleksey Buzin, Vikenti Veresayevi Tolstoyla qarşılaşdırır. Onların “Anna Karenina” serialında Seryoja Karenin artıq böyüyüb. O, həkimdir. Rus-yapon müharibəsində Aleksey Vronskini əməliyyat etməyi öhdəsinə götürür və onun dilindən anası ilə olan sevgi macərasını ətraflı öyrənir. Demək olar ki, hər cəhətdən bu serialın alternativi kimi çıxış edən, bütün mənalarda, tamam başqa Tolstoyun (Aleksey Tolstoy) “Əzablı yollarla” əsərinin ekranizasiyasında baş rolları Anna Çipovskaya və Yuliya Sniqir ifa edirlər. Tamaşaçılar NTV (НТВ) kanalının təqdim etdiyi bu serialla Rusiya inqilabı haqqında çox şey öyrənəcəklər.\n“O” (“It”) – 2017\nMen ştatının Derri şəhərciyini 27 ildə bir mənbəyi bilinməyən qəribə hal bürüyür. Bu dəfə həmin qəribə güc – O, boşboğaz kloun cildində peyda olur və kanalizasiyaya yaxın yerlərdə gəzişən uşaqları oğurlamağa başlayır. Qorxunc hadisələr məktəbdə friklərlə qiklərin qarşıdurması və ailədaxili münasibətlərinin kəskinləşməsi fonunda baş verir.\nStiven Kinqin 1000 səhifəlik kitabının yeni ekranizasiyası planlaşdırılmış şəkildə ilk məşhur mini-serial versiyasından 27 il sonra çıxıb. Bu adaptasiyaya quruluşçu rejissorun seçimi daha çox təsir edib. Keri Fukunaqa filmlərindəki açıq-saçıq səhnələr görə NC-17 reytinqində ilk pillənin sahibidir. Andres Musketti (“Ana”) R kateqoriyasına (16 +) və daha az vəhşilik olan versiyaya üstünlük verdi. Ayrı-ayrı personajların hekayəsi nisbətən dəyişdirilib. Romanda Maykın valideynləri yanğında ölməyiblər. Filmə kitabın ancaq yarı hissəsinin tətbiq olunduğunu da qeyd etmək yerinə düşər. 2019-cu ildə nümayiş olunacaq ikinci hissədə qəhrəmanların artıq 40-a yaxın yaşları olacaq və onlar son “döyüş” üçün yenə də “O”nunla görüşəcəklər.\n“O” horror tarixində ən uğurlu ekran işi hesab olunur. Layihə öz janrına görə ağlağəlməz məbləğ – 700 milyon dollar qazanıb və bu da deməyə əsas verir ki, kassa cavanlıq nostalgiyasına qapılan tamaşaçılar sayəsində dolub. Belə bir halı “Qəribə hadisələr” serialının ikinci mövsümündə də müşahidə etmək olardı. Ancaq Mett və Ross Dafferlərin serialından fərqli olaraq, “O” məktəblilərin həyatı fonundakı fentezi və dram arasında qalır, burada xarici mistik güclər daxili mübahisələri, çəkişmələri qanlı səhnələrin gərginliyilə təsvir edir. Dəhşətli dərəcədə qorxulu səhnələr nisbətən azdır, filmin çox hissəsində hadisələr gündüz vaxtı baş verir və belə işıqlandırma nədənsə çox qorxmaq ehtimalını aşağı salır.\nDaha beş ekranizasiya.\nÖtən il “dəhşətlər kralı” Stiven Kinqin 70 illik yubileyi olduğundan adı, demək olar ki, 2017-ci ilin əksər titrlərindı yer almışdı. “O” filmindən başqa “Qaranlıq qala” (müəllifin “Atıcı” və “Qara geyimli adam” əsərlərinə proloq kimi), “Sis”, Brendan Qlisonun ifasıyla “Cənab Mersedes” (aktyor üçün artıq ikinci və üçüncü mövsümlər də sifariş olunub) və əlavə olaraq iki az tanınan, ancaq son ilər Kinq ekranizasiyalarının ən uğurlu nümunələri – “1922” (Tomas Ceynin iştirakıyla) və “Ceraldın oyunu” (Karla Qucinonun əri onu qandallayıb çarpayıya bağlayandan sonra ürəktutmasından ölüb. İndi qadın qandallardan azad olmağa çalışır) ekranlara və monitorlara çıxdı.\n“Aqibət duyğusu” (“The Sense of an Ending”) – 2017\nVintaj fotoaparatlar mağazasının sahibi qaraqabaq təqaüdçü Toni Uebster öyrənir ki, keçmiş sevgilisi Veronikanın anası ona 500 funt və oğlu Adrianın gündəliyini miras qoyub. Kollec vaxtı intihar edən dostunun qeydlərini əldə etmək istəyərkən Tonidən əvvəl Adrianla görüşmüş Veronika onun yolunu kəsir. O qədər də yaxşı alınmayan həyat hekayəsinin nəticələrini izləmək, öz yaddaşının hüdüdlarını müəyyənləşdirmək və Toni üçün ən vacib insanlarla – keçmiş arvadı Marqaret və qızı Syuzanla münasibətləri qaydasına salmaq qarşıda onu gözləyən əsas məqamlardır.\nBütövlükdə Culian Barnsın “Buker” mükafatı qazanmış romanının ekranizasiyası kitabın sərhədlərini daha da genişləndrib. Başı müntəzəm məşğuliyyətlərə və körpəyə qarışan yaşlı Toni (Cim Brodbent) hamilələr üçün kurslara gedir. Ümumilikdə, roman monoloqları mühitində minimuma endirilmiş gündəlik həyat səhnələrinin şahidi oluruq. Veronika sanki daha da qapanır və xaraktercə qaranlıqlaşır. Acımasız tale tərəfindən əzablara düçar olmuş bu obrazı istedadlı aktrisa Şarlotta Remplinq canlandırır. Təbii ki, optimist (ssenari müəllifi Nik Peyn “kommersiya təzyiqindən” danışırdı) finalı görürük. Müəllif Cuilan Barnsın itirilmiş zaman axtarışı Puşkinin balıqçısı kimi boş qalmış torla sona çatır.\nHislərin epitetlərdən daha çox, sintaksislərdə ifadə olunduğu Barns nəsrinin sərtliyi öz ideal formasına Endryu Heyin (Şarlotta Remplinqin iştirakıyla “45 yaş” filmi) ekran adaptasiyasında da qovuşa bilərdi, lakin Riteş Bartda da bu olduqca sanballı alınıb. “Aqibət duyğusu” hərtərəfli dəqiq işlənib, iki fərqli zaman müstəvisinin təhkiyəsi – Toninin indisi və 50 il əvvəlki hadisələrin gedişatı bir-birini tamamlayır. Burada çatışmayan yeganə cəhət, kitabdakı kimi hadisələrin oxucunu çaşqınlıq içində saxlaması və oxucunu dəfələrlə əsərin əvvəlinə qaytararaq olanları bir daha gözdən keçirməyə vadar etməsidir. Bartın filminə isə yuxusuzluqdan qurtulmaq üçün baxmaq olar.\nBritaniya ədəbiyyatından növbəti ekranizasiya.\n“Aqibət duyğusu”ndan fərqli olaraq, Stiven Freyin “Hippopotam” əsəri yay kinoprokatlarını nisbətən canlandırırb. Əslində, bu filmdə də elə bir dahiyanə heç nə yoxdur – inspektor rolunda əyyaş-şairin göstərildiyi növbəti detektivdir. Aydın görünür ki, müasir Britaniya komediyası bu cür bünövrənin üzərində dayanır.\n“Damazlıq qızın hekayəti” (“The Handmaid’s Tale”) -2017\nİndiki dövr. ABŞ-da hakimiyyəti yeni qanunlar tətbiq edən, xristian fundamentalistlər ələ keçirib. Yeni qanunlara görə, qadınlar adlarından, hüquqlarından və azadlıqlarından məhrum edilir. Uşaq dünyaya gətirmə qabiliyyəti olanların hamısı komandorların evlərinə göndərilir. Qaçmaq, yeni sahiblərin qarşısında bioloji borcu yerinə yetirməkdən boyun qaçırmaq olmaz. Baş qəhrəman Cun komandor Frederik Uoterfordun evində xidmət göstərir və qəlbində nifrətlə yaşayır – axı balaca qızını necə əlindən aldıqlarını unutmayıb…\nMarqaret Etvudun antiutopiyasını qadın marşlarına bənzədənlər də var, hətta siyasi kontekst olmasa belə, əsər tamlığını itirmir. Hər şeydən əvvəl üslubi baxımdan güclü tərəf filmdə də özünü göstərir. “Hulu” tərəfindən təqdim edilən ekran versiyasına Bryus Miller nəzarət edir. O, kanadalı yazıçı ilə danışıqlar apararaq bütün mümkün dəyişiklikləri edib və 30 il əvvəl yazılmış əsəri daha real vaxta – 2010-cu ilə köçürüb. Təkcə texnoloji yeniliklərlə iş bitməyib. Qəhrəmanların əksəriyyətinin əvvəlki həyatı haqqında ətraflı məlumat verilib, əsas fərqlərdən biri də təhkiyəçi qəhrəmanın tamam fərqli temperamentdə çıxış etməsidir. Televersiyadakı Cun heç də kitabdakı kimi tabe olan, şəraitə boyun əyən, baş verənləri sakitcə qəbul edən biri deyil.\n“Damazlıq qızın hekayəti” 2017-ci ildə səkkiz kateqoriya üzrə “Emmi Mükafatı”nı alıb. 2017-ci ilin dram janrında ən yaxşı serialı seçilən ekran işi, 2018-ci ildə “Qızıl qlobus” almaqla bərabər, tənqidçilər tərfindən də bir çox nüfuzlu mükafata layiq görülüb. Aydındır ki, bu düzxətli əsərin ictimai-siyasi məzmunu başqa cür qurulsaydı, bəlkə də belə maraqla qarşılanmazdı. Məsələn, 1989-cu ildəki ilk ekranizasiyasına baxaq. Şübhəsiz ki, bu, birbaşa fəaliyyət publisistikasıdır, şoudur, amma son dövrlərin təcrübələrinə əsasən deyə bilərik ki, yüksək televiziya prizmasından vacib nəyisə çatdırmaq lazım olanda, birbaşa insanların əsəb sistemnə təsir etməyə ehtiyac yoxdur. Təbii ki, bu deyilənlərin hamısı ilk versiyaya aid etmək olmaz. Etvud, həqiqətən də, incə modernist ənənələri ilə işləyən nəsr ustasıdır. Onun çoxbucaqlı, gözlənilməz yanaşmalarla zəngin nəsri bəzi xüsusiyyətlərilə Zamyatin yaradıcılığını xatırladır. “Hekayət”in növbəti mövsümünə gəldikdə isə 10 seriyalıq ilk mövsüm bütövlükdə kitabı əhatə edir və əsərdə yeni serialar üçün heç nə yoxdur. Bəzən belə də olur: Deymon Lindelofun “Atılmışlar”ı kimi ədəbi əsasdan çıxmaqla da TV-də ən yaxşı seriallardan biri kimi qalmaq mümkündür.\nDaha bir təkrar ekran işi.\nSofiya Koppolanın son filmi “Ölümcül cazibə” rəsmi olaraq Tomas Kallinenin romanı əsasında çəkilib, əslində isə, yeni fikirlər və hazırlıqlar Don Siqelin həmin əsər üzrə ekran adaptasiyası “Aldanmış”dan götürülüb. İlin sonuna yaxın bu fakt, sanki unuduldu: mayda Koppola Kann kinofestivalında ən yaxşı rejissor mükafatını aldı. Rejissorun orijinal işin koveri, bir növ başqa bir tonallıqdakı ifası olan bu ekranizasiyası 2017-ci ilin ən yaxşıları siyahısına düşə bildimi?\n“Qar adam” (“The Snowman”) – 2017\nOslo, qış. Çox içən detektiv Harri Hole açıqca alır: o qədər də mühüm görünməyən təhdid şəxsən detektivin özünə ünvanlanıb və çap hərflərilə yazılıb, yazının sonunda isə qollarını açan qar adamı təsvir olunub. Elə həmin vaxtlarda şəhərdə və kənar ərazilərdə uşağı öz ərindən olmayan qadınlar yoxa çıxmağa başlayır. Qurbanların həyətlərindəki (gözləri əvəzinə kofe dənələri qoyulmuş) qar adamları qatilin eyni adam olmasına dəlalət edir. Berqendə oxşar işi araşdıran detektiv isə bir gün öz komasında başından vurulmuş şəkildə tapılır – polis ekspertizasına əsasən, o silahla özünü vurub.\n“Qar adamı” uzun zaman diqqət çəkən layihə kimi görünmürdü. Əvvəlcə Yu Nesbonun romanına Martin Skorseze, sonra “Məni azad et” və “Casuslara yer yoxdur” kimi yaddaqalan ekran əsərləri yaradan işveçli Tomas Alfredson rejissorluq etməli idi. Lakin təcrübəli quruluşçu rejissor və üç ssenari müəllifi romanın əsas mətnini ekrana köçürməyi bacarmadılar. Onlar orijinalda sona qədər sağ qalan qəhrəmanı öldürdülər, baş qəhrəman Harri Hole (yalnız bilinir ki, o dahi və əyyaşdır) də daxil olmaqla, obrazların xarakterini gözə çarpacaq dərəcədə sadələşdirdilər. Nəticədə “Qar adamı”nı oxumayan tamaşaçılar üçün süjet qaranlıq qala bilər: burada kadrların bir-birini izləməsi prinsipini anlamaq çətindir.\nNoyabrda ekranlara çıxan versiyanı yekdilliklə ilin ən bərbad filmi adlandırırlar, ancaq dekabrın sonu Devid Eyrin “Netflix”də yayımlanan “Parlaqlıq” filminin, ilk rəylərə əsasən, hələ bu səviyyəyə qalxmasına çox var. “Qar adam” bir növ istedadlı aktyorların “israfıdır”: tanınmış aktrisalar sanki öz replikalarından utanır, gözoxşayan mənzərə çəkilişləri bir-birini izləyir; rejissor özü də etiraf edib ki, ssenarinin 15%-ni çəkə bilməyib – bu isə ciddi ekran işinə yaraşmayan situasiyadır. Digər tərəfdən baxanda isə, Kennet Branın “Şərq Ekspressində qətl” rimeykindən daha yaxşı təsir bağışlayır. Harri Hole obrazını ifa edən Maykl Fassbender də rolunda sünilikdən uzaqdır, ən azından təzəyi iki ayağı ilə birdən tapdalmadığı üçün diqqətəlayiqdir.\nXarakterilə seçilən növbəti detektiv.\nRobert Qelbreytin (özünü yeni janrda sınayan yazıçı Coan Roulinq) “Qu quşunun çağırışı” debüt romanının BBC tərəfində ekranizasiyası – “Strayk” seriyalı detektiv Kormoran Strayk və onun köməkçisi Robin Ellakot haqqındadır. Kriminal süjetlərdənsə, qəhrəmanların münasibətlərini izləmək daha maraqlıdır. Ancaq aydın olur ki, bu yaradıcı kollektiv tərəfindən elə bu cür də düşünülüb.\nBölmə : Araşdırma, Kino, OxucuKlubu, Redaktorun seçimi, Sənət, Yazarlar\nƏvvəlki yazı Mikayıl Müşfiqin anadan olmasının 110 illiyi qeyd ediləcək\nNövbəti yazı İsmayıl bəy Qaspıralı kimdir? – Elçin İbrahimov


13 Fevral 2017 17:49\n“Rusiya Ermənistanı tamamilə nəzarətə götürmək üçün qarşıdakı parlament seçkilərinə müdaxilə edir”.\nPublika.az xəbər verir ki, bu barədə “Azadlıq” radiosunun Krım xidmətinə açıqlamasında “Avropa seçimi” fondunun rəhbəri, erməni ekspert Tiqran Xzmalyan deyib.\nOnun sözlərinə görə, Rusiya Ermənistanı parlament respublikasına çevirərək, “Lukaşenko sindromu”nun qarşısını almaq niyyətindədir. Artıq Serj Sarkisyan Moskva üçün sərfəli deyil. Kreml amorf siyasi situasiyanın yaranmasında maraqlıdır, çünki belə olanda heç kim ona müqavimət göstərə bilməyəcək”,\nErməni ekspert xatırladıb ki, 2013-cü ildə İrəvan Avropa Birliyi ilə Assosiativ sazişdən imtina etdi və Avrasiya İqtisadi İttifaqına daxil oldu: “Həmin ilin sentyabr ayında Moskvadan qayıdan Sarkisyan parlament üsul-idarəsinə keçidlə bağlı referendumun keçirilməsini elan etdi. Həmin vaxt Avropa Birliyindən imtina fonunda heç kim referendum məsələsinə diqqət yetirmədi. Ermənilərin hamısı ölkədə seçkilərin saxtalaşdırılnması haqqında danışır və qeyd edirdilər ki, xalq idarəçiliyi mümkün deyil. Lakin referendum məsələsi Putinin Sarkisyan qarşısında qoyduğu əsas şərtlərdən biri idi. Kreml bunu “Lukaşenko sindromu”ndan qaçmaq üçün etdi”.\nTiqran Xzmalyanın fikrincə, Moskvanın Ermənistanda idarə üsulunun dəyişdirmək istəyi ötən ilin yazında – “dördgünlük müharibə” zamanı aydınlaşdı.\n“Müharibə zamanı Azərbaycan iki nöqtədə güclü idi. Biri İranla sərhəddə, digəri isə Bakı-Ceyhan neft kəmərinin yaxınlığındakı şimal sərhədində. Hər iki nöqtəyə nəzarət Kreml üçün inanılmaz dərəcədə əhəmiyyətli idi. Bununla belə, Sarkisyan müharibənin gedişində Putinin istəyini yerinə yetirmədi. Hansı ki, Putin Sarkisyanın rus “sülhməramlıları”nı dəvət etməsini istəyirdi. Görünür, bu, Putin üçün xüsusi “qara nişan” oldu və o, həmin vaxt Sarkisyanı əvəz etməyə qəti qərar verdi”, - deyə o vurğulayıb.\nErməni ekspert diqqətə çatdırıb ki, hazırda Moskvanın əlində Ermənistan parlamentinə nəzarət etməyə imkan verən kifayət qədər vasitə var: “İndi prezident faktiki olaraq nominal fiqur olacaq, əsas lider baş nazir olacaq. Yəni seçkidə qalib gəlmiş partiyanın lideri. Bu da Ermənistanın hazırkı baş naziri Karen Karapetyandır. O, “Qazprom”un direktorlar şurasının tərkibinə daxil idi. Seçki gününün 2 aprelə, yəni aprel döyüşlərinin başlanğıcı gününə təyin edilməsi də diqqət çəkir. Aprel seçkiləri Ermənistanı qəti şəkildə Rusiyanın “quberniyası”na çevirə bilər”.\nBeynəlxalq münasibətlər üzrə erməni ekspert Aqasi Yenokyan da parlament seçkilərinin Ermənistan üçün mənfi nəticələr verəcəyini deyib.\nOnun fikrincə, Ermənistan tamamilə Rusiyanın əlinə keçəcək.\n“Bu seçkidən sonra parlamentin əksəriyyəti Putinin azarkeşlərindən ibarət olacaq”, - deyə o bildirib.\n13 Noyabr 23:46\n13 Noyabr 20:15\nSiyavuş Novruzov: Əgər BMT-nin ofisi qarşısında belə piket keçirsəydilər, onda...\n13 Noyabr 16:57\n13 Noyabr 15:45\nMehriban Əliyevadan şəhid ailəsinə JEST\nAzərbaycan, Pakistan və Türkiyə dostluğu Los- Ancelesdə qeyd olundu - FOTO\n13 Noyabr 13:54\nSON DƏQİQƏ: Ərdoğan-Tramp görüşü başa çatdı - İLK FOTOLAR\n13 Noyabr 23:06


«Bu, Moskva fənərləridir. 1940-cı, 1950-ci illərə aiddir. Təsəvvür edin ki, bunlar Stalini görmüş lampalardır. Bu oyuncaqlar adamda nostalgiya doğurur».\nPsixoloq, kolleksioner Elmir Əkbər əntiq yolka oyuncaqlarını, işıqlarını toplamaqla məşğuldur. Dediyinə görə, az qala od qiymətinə aldığı, XX əsrin yadigarı olan bu oyuncaqlara baxanlar uşaqlığına qayıdır, nostalgiyaya qapılır. Sovet dövründəki ab-havanı xatırlayır. Gənclərəsə bu əntiq əşya kimi maraqlıdır yəqin.\nBu oyuncaqlara baxa-baxa sovet dönəmindəki bayramı xatırlayırsan. Və başa düşürsən ki, illər keçdikcə Yeni il bayramı da dəyişməyə başlayıb. Dekabrın 31-də təkcə il yenilənmir. Bu gün həm də Dünya azərbaycanlılarının həmrəylik günüdür. Bu bayram Azərbaycanda 1992-ci ildən qeyd olunur. Amma sovetlər zamanında olduğu kimi əksəriyyət yenə də evində yolka bəzəyir. Saat 12-də şampan partladır və ya sadəcə hamı bir-birini qucaqlayıb təbrik edir, xoş arzularını dilə gətirir. Sonrasa qohumlar, qonşular təbrik olunur. Buna görə bəzən mobil telefon şəbəkələrində problem də yaranır.\nAmma Azərbaycanda yeni il yenə də ailə bayramı sayılır. Bunu Bakıdakı ayaqüstü apardığımız sorğu da göstərir.\n«BAYRAMDA DAHA ÇOX SƏXAVƏTLİ OLURUQ»\nBinəqədi rayonunda 266 saylı uşaq bağçasının tərbiyəçisi Reyhan Quliyeva deyir ki, evdə uşaqlarını başına yığıb bayram keçirəcək:\n- Süfrənin başında plov olur. Dolma, toyuq, salatlar, meyvə, şirə...\n- Nə qədər pul lazımdır bayram süfrəsi açmağa?\n- Vallah qədərini dəqiq deyə bilməyəcəm. Amma hər kəs çalışır ki, bayramda imkanı çatan qədər xərcləsin. Bayramda daha çox səxavətli oluruq, açıb-tökürük. Təki süfrə bol olsun, uşaqlar sevinsin... Yaşlıları yad edirik. Onlara hədiyyə alırıq. Amma almasaq da gedib o qapını açmaq, halını sormaq, təbrik etmək dünyalara dəyir...\n55 yaşlı İsa Rəhmanov deyir ki, imkanı olsa, xaricə gedərdi. Fransada yaşayan qohumlarına baş çəkmək istərdi:\n- Qohumları ziyarət edərdik. Fransanın Nan şəhərində yaşayırlar, imkansızlıqdan gediblər. Bir adama 3 min lazım olar getməyə.\nBuna görə də bayramda uşaqlarını başına yığıb evdə oturacaq. Bəs bu bayram ona neçəyə başa gələcək?\n- 150-200 manat lazımdır ki, bayramı keçirək.\n«BU HƏMRƏYLİK GÜNÜDÜR»\n23 yaşlı Şəhla nişanlısı ilə şəhərdə olacaq həmin gün:\n- Biz əslində bunu həmrəylik günü kimi qeyd edirik. Bir müsəlman kimi əslində bu bayramı keçirməməliydik. Məhərrəmliyə düşür deyə. Sadəcə, dünya azərbaycanlılarının həmrəyliyidir. Həmin gün bütün dünyada azərbaycanlılar bir olur, plov dəmləyirik, nə bilim... Eyni adətlərə əməl etməklə sanki gücümüzü, birliyimizi göstəririk.\n- Nişanlınızla harasa gedəcəksimi, tutalım Azadlıq Meydanındakı şənliyə?\n- Saat 12-dək şəhərdə olacağıq. 12-də evə yığışarıq. Amma xaricə getməyi, ya rayonlardan birində, misal üçün Qəbələdə olmaq yaxşı olardı. Biz gedə bilmirik, nənəm burdadır deyə...\n«BİZ DƏ ORDA OLACAĞIQ»\nSon illər Şəhla kimi gənclərin çoxu bayramı daha çox dost-tanış əhatəsində qeyd etməyə üstünlük verir. Əgər Bakıda olacaqlarsa, Azadlıq Meydanındakı canlı konserti izləməyə və saat 12-də Milli Parkdakı atəşfəşanlığı izləməyə çalışırlar.\nReyhan Hüseynova da 2 uşağı ilə birgə dekabrın 31-də Milli Parkda olacağını deyir. Ötən il olduğu kimi bu il də saat 12-də yeni ili burda qarşılayacaq. Amma etiraf edir ki, imkanı çatsa ya Azərbaycan rayonlarından birinə, ya da xaricə getmək istəyərdi.\n- Nə bilim harasa gedərdim. İmkan yoxdur. Ya Türkiyəyə, ya harasa. Uşaqlarla gəzərik. Saat 12-də parkda olarıq. Son illər orda yaxşı bayram keçirilir, atəşfəşanlıq olur, konsert olur. Ona görə ora gedirik. Keçən il də ordaydıq. Yaxşı olur. Azərbaycan xalqı orda olur, ona görə biz də orda olacağıq...\nRESTORANLARDA 400-500 MANATA YER\nAmma heç də hamı yeni ili evdə, ya da Milli Parkda qarşılamayacaq. Çoxları artıq bir aydan çoxdur ki, bayrama hazırlaşan restoran və istirahət mərkəzlərinə yığışacaqlar. Bu mərkəzlərdəsə qiymətlər 50 manatdan başlayıb 400-500 manata qədər davam edir. Əcnəbi ulduzların iştirakı ilə keçirilən məclislər isə daha bahadır. Tək bir nəfərlik biletin qiyməti 500-600 manatdır.\nGrand Hotel Europe isə xarici ulduzlara üstünlük verməyib. Komik cütlüyün - «Bu şəhərdə»nin aktyorları Rafael və Coşqunun iştirakı ilə proqram hazırlayıb.\nBiletlərin qiyməti 200-300 manatdan başlayır. Otelin meneceri Aliyə Novruzova:\n«Biletin qiyməti 199 manatdır. Saat 9-dan gecə 1-ə kimi şou-proqram olacaq, daha sonra da diskoteka. Həm də yemək və içkilər olacaq. Rəhim Rəhimli, Leyla Babayeva oxuyacaq, Ukraynanın VİP qrupu, türk müğənnisi Hakan, Tutsi qrupu. Aparıcılar da Coşqunla Rafael olacaq».\n- Yer tapmaq problem deyil. Azərbaycanda bayram keçirməyə yer o qədərdir ki…\nBunu Aydan Hüseynova deyir. Dediyinə görə, hələ seçim edə bilməyib. İstəyir bu il yadda qalan bir yerdə bayram keçirsin. Buna görə də dolaşığa düşüb.\nHikmət Həsənov deyir ki, o seçim edəndə maddi imkanlarını nəzərə alıb:\n- Cibimizə uyğun bir yerdə artıq sifariş vermişik.\nPRAQADA DAŞ ZALDA 510 MANATLIQ ŞAM\nBayramı bölgələrdə keçirməyə tələsənlər də az deyil. Artıq Azərbaycan Dəmir Yolları bildirib ki, sərnişin sıxlığını azaltmaq üçün Bakıdan dekabrın 29-30-da və yanvarın 2-3-də əlavə qatar buraxacaq: Bakı-Böyük Kəsik-Bakı və Bakı-Mingəçevir-Bakı «Ekspress» qatarları. Sərnişin qatarlarına hər gün 10-15, bəzən də 20-30 əlavə vaqon qoşulacaq.\nBundan başqa, dekabrın 29-da və yanvarın 2-də Bakı-Tbilisi-Bakı turist qatarı buraxılacaq. Bu da son illər bayramda Gürcüstana gedənlərin sayının artması ilə bağlıdır. Ancaq yalnız Gürcüstana yox... Artıq bir aydır hər yerdə yeni il qabağı xarici turların elanı gedir. Məsələn, elanların birində bayramı Praqada qarşılamaq istəyənlərə orta əsr ab-havası vəd olunur. Qonaqları şam və məşəllərlə işıqlandırılan daş zalda bayram yeməyi və şou gözləyir: qılıncoynadanlar, rəqqasələr, fokusçular, dərvişlər, falçılar, canlı orta əsr musiqisi də öz yerində. Bir adamlıq bu cür istirahət 510 manata başa gəlir. Amma aviauçuş və viza həmin qiymətə daxil deyil.\nHərçənd məlum olur ki, azərbaycanlılar bayramı Dubayda, Avropa ölkələrindən Fransada, İtaliyada qarşılamağa daha çox üstünlük verirlər. Bunu Free Style Safari turizm şirkətinin əməkdaşı Fidan Bağırova deyir. Onun dediyinə görə, azərbaycanlılar Dubaya getməyə ona görə üstünlük verirlər ki, viza məsələsi tez həll olunur. Paketə bunlar daxildir: ikinəfərlik nömrədə qalmaq, səhər yeməyi, «2012 Karnaval gecəsi»nə biletlər, populyar estrada qruplarının musiqili şousu, Yeni il yeməyi, əyləncəli şou, uşaqlar üçün klounlar və hədiyyələr və sairə və ilaxır... Qiymətlərə gəlincə, təxminən bir nəfərlik 5-6 günlük tur 737 manatdan başlayır. Otellərə görə qiymətlər dəyişə də bilər.\nNİYƏ TÜRKİYƏ YOX?\nFidan Bağırovanın dediyinə görə, azərbaycanlılar Avropada Fransaya daha çox üstünlük verirlər. Bura bir həftəlik səfər təxminən 1000 manatdan başlayır. Amma Azərbaycanın iki addımlığında yerləşən, dil problemi olmayan Türkiyəyə tələsənlər azdır:\n«Türkiyəyə əsasən yayda gedirlər. Yeni ildə azdır, amma var. Bəlkə də bayram təntənəli keçmir, o üzdən».\nYENİ İL FÜRSƏTDİR Kİ...\nBayramı harda keçirməyin önəmi az olmasa da, elə böyük də deyil. Mühüm olan onun verdiyi fürsəti dəyərləndirməkdir. Psixoloq Elmir Əkbər:\n«Yeni il sıradan şənlik deyil. Yeni il insan üçün həyatı yenidən başlamaq üçün şansdır, fürsətdir... Bu mərasimə bayramdan fərqli yanaşmaq lazımdır. Çünki bayram təkcə tətil deyil, yemək-içmək deyil. Yeni il möcüzəli gündür. 0 nöqtəsidir. Keçmişlə gələcək bir araya gəlir. Keçmişi unutmaq, səhvlərdən nəticə çıxartmaq, gələcəyə açıq nəzərlə baxmaq lazımdır».\nO zaman gəlin yeni ili özümüz üçün yeni fürsətə çevirək. Kədəri, çətinliyi geridə qoyub, ümidlə gələcəyə baxa bilmək üçün... Yeni ilimiz və yeni fürsətlərimiz mübarəkdir o zaman!


🥇 ▷ İngiltərə PC bazarı, Qərbi Avropada üçüncü rübdə ən pis enişini gördü » ✅\nİngiltərə PC bazarı, Qərbi Avropada üçüncü rübdə ən pis enişini gördü\nQərbi Avropada PC daşımaları, 2013-cü ilin üçüncü rübündə gözləniləndən daha sürətli düşdü, Birləşmiş Krallıq bölgədəki ən pis performans bazarı olduğunu sübut etdi.\nÜmumilikdə, mənfi 12, Qərbi Avropada 119 milyon PC cihazı göndərildi8 Keçən ilin eyni dövrü ilə müqayisədə faiz.\nÜçüncü rübdə mobil seqment sektorları da daxil olmaqla bütün seqmentlərdə payızlar qeydə alındı (14,5 Faiz), iş sahəsi (9,8 Faiz), peşəkar (8,3 Faiz) və istehlakçı (17,1 Faiz).\nGartner-in əsas tədqiqat analitiki Meike Escherich, Qərb PC bazarı, tablet masalarını tərk edən istifadəçilərin davamlı təsirindən əziyyət çəkdiyini söylədi.\n"Kompüterlərdən planşetə keçid PC satışını daha da azaltdı. Bundan əlavə məhsullardan Haswell və Bay Trail prosessorlarına keçid, həmçinin tətbiqetməyə hazırlıq Windows 8.1 və yeni əlaqəli məhsullar tədarükçülərin inventar idarəçiliyində diqqətli olduqlarını və satış kanalları vasitəsi ilə inventarların sərbəst buraxılmasına yönəldildiyini ifadə etdi "dedi Escherich.\nBütün bu amillərin məcmusu Qərbi Avropadakı PC bazarının gözlənildiyindən daha sürətli azalmasına səbəb oldu.\nLenovo, Acer'e qədər irəliləyərkən HP bölgədə lider bir PC tədarükçüsü mövqeyini qorudu. Sonuncu, üçüncü rübdə istehlakçı kompüterlərinə planşet və hibrid formatlarla müqayisədə tələbin dəyişməsi səbəbindən satışlarda ikiqat rəqəmli azalma qeydə aldı.\nDörddəbir də gördüm Apple Asus'un hesabına Asus'un ilk beş PC satıcısı arasında debüt.\n"Çox PC satıcıları sərmayələrini istehlakçı kompüterlərindən planşet və hibrid formata keçirdilər" dedi Escherich.\n“Onlar üçün çətinlik aqressiv və sürətli alternativ mobil bazarda qalmaqla PC bazarındakı mövcud mövqelərini qorumaqdır. Peşəkar PC bazarında möhkəm bir mövqe olmasa, mövqelərini müdafiə etmək və PC olmayan cihazlara investisiya qoymaqda çətinlik çəkəcəklər. "\nGartner-in əhatə etdiyi bütün ölkələrdən İngiltərədə PC-nin tədarükünün ən pis azalması müşahidə edilmişdir. Ümumilikdə, üçüncü rüb 2,3 Milyonlarla ədəd, 21 azalaraq sövq edildi2 Əvvəlki illə müqayisədə faiz.\nGartner-in tədqiqat direktoru Ranjit Atwalın sözlərinə görə, bazar izləyicisi İngiltərədəki PC bazarının performansının dördüncü rübdə zəif qalacağını gözləyir.\n“2013-cü ilin üçüncü rübündə Birləşmiş Krallıqda PC bazarının zəifliyi Fransa və Almaniyadan daha çox idi. İngiltərənin ilk beş təchizatçısından tədarük zamanı 3,5 Faiz azaldı, digər PC tədarükçülərinin tədarükü 40% -dən çox azaldı "dedi.\n"Yeni ultra mobil qurğular və planşetlərin istehlakçı marağına səbəb olacağı gözlənilir, lakin yaxın gələcəkdə bu məhsullara xərcləmə məhdud qalacaq" dedi.


“Applab” layihələri “Yeni Fikir 2016”nın qalibləri olub | Report.az\n“Applab” layihələri “Yeni Fikir 2016”nın qalibləri olub\n“Applab” layihələri “Yeni Fikir 2016”nın qalibləri olub Proqram iştirakçıları müsabiqədə 1-ci və 2-ci yerləri tutublar\n6 İyun , 2016 20:11\nBakı. 6 iyun. REPORT.AZ/ Azərbaycanın ilk mobil operatoru “Bakcell” şirkəti “AppLab” proqramının iştirakçıları olan “Kvotter” və “Flapus” layihələrinin Qafqaz Universiteti (Texnopark) tərəfindən təşkil olunan “Yeni Fikir 2016” müsabiqəsində (Yeni Fikir Müsabiqəsi - YFM) 1-ci və 2-ci yerləri tutublar.\nŞirkətdən “Report”a bildirilib ki, Yeni Fikir Müsabiqəsinin əsas məqsədi innovativ sahibkarlığın inkişafına dəstək verməkdir. YFM təşəbbüskar gənclərlə iş dünyası arasında real körpü rolunu oynayır.\n“AppLab üzvlərinin hər bir uğurlu addımının şahidi olmaq bizi çox sevindirir. Milli mobil operator olaraq, biz Azərbaycanda sürətlə inkişaf edən İKT sektorunun gələcəyinin təməlini qoyan gənc istedadlara dəstək göstərməkdən fəxr hissi duyuruq. “Bakcell” və onun tərəfdaşları “AppLab” ailəsinə üzv seçilən hər bir layihəni bərabər imkanlar və alətlərlə təmin edir. Bu cür yanaşma isə onların sağlam rəqabət mühitində inkişaf etməsi üçün daha bir zəmin yaradan amildir”, - deyə “Bakcell” şirkətinin baş marketinq və satış direktoru Fedja Hadziç qeyd edib.\n“AppLab” proqramının yetirməsi olan “Kvotter” layihəsinin məqsədi istifadəçilərə kitablardan, jurnallardan, internet səhifələrindən və hətta rəqəmsal cihazlardan oxuduqları bəyənilən sitatları paylaşmaq imkanı verən sosial şəbəkə yaratmaqdır. İstifadəçilər adi kameradan istifadə edərək istənilən mətn və ya fotoşəkilləri skan edib asanlıqla dostları ilə paylaşa bilərlər.\nProqramın digər məzunu olan “Flapus” layihəsi istifadəçilərin bir-birinə mətn mesajları kimi sadə xatırlatma bildirişləri göndərməsini imkanlaşdıran smartfonlar üçün asan idarəolunan tapşırıqlar meneceridir. Bu proqram istifadəçilərin özləri və ya digərlərinə tapşırıqlar yaratması, göndərməsi işlərini asanlaşdıraraq. Tapşırığı alan adamların lazım olan zaman və ya yerdə xəbərdar olmalarını təmin edir.\nQeyd edək ki, “AppLab” regional səviyyədə ideyaların, mobil tətbiqlərin və texnologiyaların pilot variantından istifadəyə buraxılan tam hazır varianta qədər çatdırılmasında seçilən developerlərə kömək etmək üçün nəzərdə tutulan sürətləndirilən icra modelidir. “Bakcell” mobil proqram tərtibatı və yayımı üçün developerləri vacib alətlərlə təmin etməklə yanaşı, “Wayra UK” şirkəti ilə əməkdaşlıq çərçivəsində yerli developerlər üçün öz ideyalarını təqdim edərək investisiyalar əldə etmək imkanı yaradır.


İqtisadiyyat Nazirliyinin səlahiyyətləri artırıldı » www.XALQXEBER.az\n28-12-2017, 20:01 131 dəfə baxılıb\nPrezident İlham Əliyev “Azərbaycan Respublikası İqtisadiyyat Nazirliyinin fəaliyyətinin təmin edilməsi və “Azərbaycan Respublikası İqtisadi İnkişaf Nazirliyinin fəaliyyətinin təkmilləşdirilməsi ilə bağlı tədbirlər haqqında” Azərbaycan Respublikası Prezidentinin 2006-cı il 28 dekabr tarixli 504 nömrəli Fərmanında dəyişikliklər edilməsi barədə” Azərbaycan Respublikası Prezidentinin 2014-cü il 20 fevral tarixli 111 nömrəli Fərmanında dəyişikliklər edilməsi haqqında fərman imzalayıb.\nMəlumata görə, fərmanda qeyd edilib ki, həmin Fərmanla təsdiq edilmiş “Azərbaycan Respublikasının İqtisadiyyat Nazirliyi haqqında Əsasnamə” üzrə:\n3.0.60-cı yarımbənd aşağıdakı redaksiyada verilsin:\n“3.0.60. Azərbaycan Respublikasının xarici ölkələrdə fəaliyyət göstərən səfirlik və konsulluqlarında ticarət nümayəndələrinin və onların aparatlarının maddi-texniki və maliyyə təminatını həyata keçirmək;”;\n5.5.6-cı yarımbəndə “regional bölmələrin” sözlərindən sonra “, Azərbaycan Respublikasının xarici ölkələrdə fəaliyyət göstərən səfirlik və konsulluqlarında ticarət nümayəndələrinin aparatlarının” sözləri əlavə edilsin;\n5.5.7-ci yarımbənddə “bölmələrinin” sözü “bölmələrin” sözü ilə əvəz edilsin və həmin sözdən sonra “, Azərbaycan Respublikasının xarici ölkələrdə fəaliyyət göstərən səfirlik və konsulluqlarında ticarət nümayəndələrinin aparatlarının” sözləri əlavə edilsin;\n5.5.8-ci yarımbənd aşağıdakı redaksiyada verilsin:\n“5.5.8. Azərbaycan Respublikasının Prezidenti ilə razılaşdırmaqla, Azərbaycan Respublikasının xarici ölkələrdə fəaliyyət göstərən səfirlik və konsulluqlarında ticarət nümayəndələrini vəzifəyə təyin və vəzifədən azad edir, ticarət nümayəndələrinə ikinci dərəcəli fövqəladə və səlahiyyətli elçi diplomatik rütbəsi verilməsinə dair təklifləri Azərbaycan Respublikasının Prezidentinə təqdim edir;”.\nHəmin Fərmanla təsdiq edilmiş “Azərbaycan Respublikasının İqtisadiyyat Nazirliyinin strukturu”na aşağıdakı məzmunda 5-ci hissə əlavə edilir:\n“5. Azərbaycan Respublikasının xarici ölkələrdə fəaliyyət göstərən səfirlik və konsulluqlarında ticarət nümayəndələrinin aparatları.\nTeqlər: Nazirliyinin, qtisadiyyat, artirildi, selahiyyetleri\nGüzəştli mənzillə bağlı dəyişiklik - Fərman verildi\nBu nazirliyin işçilərinin sayı azaldıldı (SƏRƏNCAM)\nPrezident Maliyyə Nazirliyi ilə bağlı fərman verdi


Mayın 25-də saat 1 radələrində Qaradağ rayonunun Lökbatan qəsəbəsi ərazisində...\nMayın 25-də saat 1 radələrində Qaradağ rayonunun Lökbatan qəsəbəsi ərazisində Elşad Vahidov idarə etdiyi “Renault” markalı avtomobili səkiyə vurmuşdur. Nəticədə sürücü aldığı xəsarətlərdən hadisə yerində ölmüş, sərnişini xəstəxanaya yerləşdirilmişdir. Qaradağ RPİ tərəfindən araşdırma aparılır.\nMayın 24-də saat 16 radələrində Xəzər rayonunun Binə qəsəbəsi ərazisində F.Əhmədov idarə etdiyi “Feldbinder” markalı qoşqulu yük avtomobilini qarşıda dayanmış S.Məhərovun idarə etdiyi “Mercedes Vito” markalı avtomobilə vurmuşdur. Nəticədə S.Məhərovun 3 sərnişini hadisə yerində ölmüş, özü və 5 sərnişini xəstəxanaya yerləşdirilmişlər. Onlardan ikisinə ilkin tibbi yardım göstərildikdən sonra buraxılmış, digərlərinin vəziyyətləri orta-ağırdır. Xəzər RPİ tərəfindən araşdırma aparılır.\nMayın 24-də saat 21 radələrində Qaradağ rayonunun Lökbatan qəsəbəsi ərazisində R.Babayev idarə etdiyi “Mitsubishi” markalı avtomobillə yolu keçən Müşfiq Hüseynovu vurub qarşıdan gələn naməlum avtomobilin qarşısına atmışdır. Nəticədə piyada aldığı xəsarətlərdən hadisə yerində ölmüşdür. Qaradağ RPİ tərəfindən araşdırma aparılır.


19.05.2018 Qeyri Bank\nMaliyyə və texnologiya sözlərinin birləşməsindən yaranan və “Financial Technologies”in qısaltması olan FinTech son illərin ən trend terminlərindən biridir.\n"Kommersant.Az" xəbər veirir ki, FinTech sadə şəkildə desək, texnologiyanın maliyyə sektoruna inteqrasiya olunması ilə maliyyə xidmətlərinin daha rahat, daha təhlükəsiz və daha sürətli həyata keçirilməsinə imkan verən bir innovasiyadır.\nBəs, FinTech necə ortaya çıxdı? Bugün hansı vəziyyətdədir? Sabah ondan necə bəhs edəcəyik?\n1) FinTech nə vaxt və necə ortaya çıxdı?\nBəzi mənbələr tərəfindən FinTech-in ortaya çıxması ili kimi 2015-ci il olaraq göstərilsə də, FinTech-in 21-ci əsrdə ortaya çıxdığını söyləmək daha doğrudur. Ənənəvi bankçılıqda borcalma və borcvermə kimi ən sadə maliyyə əməliyyatları belə çox yavaş həyata keçirilir və uzun müddət tələb edir. Digər tərəfdən, FinTech sayəsində bu sadə əməliyyatlar daha sürətli həyata keçirilir.\n2) FinTech və bankçılıq arasındakı hansı əlaqə var?\nFinTech ənənəvi bankçılıq əməliyyatlarından üstün bir anlayışdır. Bunun ən bariz nümunəsi kimi, istehlakçıların bank filiallarında daha çox vaxt və zəhmət çəkmədən edə biləcəkləri bütün əməliyyatları FinTech ilə saniyələr ərzində əllərindəki cihazlardan edə bilməkləridir. Əvvəllər hesab açmaq üçün banka gedib imza atmağınız lazım idisə, indi bütün bu əməliyyatları internet üzərindən saniyələr içərisində edilir.\n3) FinTech hansı texnologiyalarla dəstəklənir və ekosisteminə nələr daxildir?\nMaşın öyrənməsi (Machine Learning), davranış analizi və data mərkəzli marketinq kimi yeni texnologiyalar maliyyə sektorunda vacib rol oynamağa başlayıb. Bu texnologiyaların ətrafındakı FinTech ekosistemini 4 fərqli qrup əmələ gətirir:\nBanklar və B2B\nKiçik sahibkarlar və B2C\n4) FinTech bir biznes kimi\nFinTech mələk investorların (angel investors) da maraq dairəsinə daxil olub.\nÖtən il dünyada FinTech sektoruna 22.5 milyard dollar investisiya edildi.\nQeyd edək ki, son 5 ildə Azərbaycan bankları maliyyə texnologiyalarının tətbiqinə, təxminən, 300 mln. manat vəsait xərcləyib. Bunun 49,8%-i yeni proqramların alınmasına sərf olunub.\n31.10.2020 Qeyri Bank


Qorxunc epidemiya: Sürətlə bütün dünyaya yayılır -\nÇində yayılan koronavirus epidemiyası 132 nəfərin həyatına son qoyub, virus daşıyıcılarının sayı 5974 nəfərə çatıb.\nTeleqraf.com xəbər verir ki, virusa yoluxanlardan 239 nəfərin vəziyyəti ağırdır.\nVirusa yoluxan insanlarla hər hansı bir təmasda olmaq səbəbindən müşahidə altına alınanların sayı 59 min 990-a yüksəlib. Honkonq Xüsusi İnzibati Bölgəsində virusa yoluxanların sayı 8-ə, Çindən kənarda - Makao Xüsusi İnzibati Bölgəsində isə 7-yə çatıb.\n“Ölkə miqyaslı yeni tip koronavirusun yayılması halları” platformasının məlumatlarına görə, Tailandda 14, Yaponiyada 7, Sinqapurda 5, ABŞ-da 5, Avstraliya, Fransa, Almaniya və Cənubi Koreyada 4, Malaziyada 3, Vyetnamda 2, Nepalda, Kanada, Kamboca və Şri Lankada 1 nəfər epidemiyaya yoluxub.\nKoronavirusun yeni növü ilk dəfə dekabrın 12-də Vuhan şəhərində aşkar edilib. Vuhan Bələdiyyə Sağlamlıq Komissiyası 31 dekabr tarixində şəhərdəki Huanan Dəniz Məhsulları Bazarı ilə əlaqə quran 27 nəfərin xəstəlik daşıyıcısı olduğunu aşkarlayaraq bazarı bağlayıb.\n22 yanvardan etibarən Vuahan vilayəti də daxil olmaqla Hubeyə qədər 17 böyük və kiçik şəhərdə ictimai nəqliyyatın fəaliyyəti dayandırılıb.